text:
Turkiskt mál
Turkiskt mál er høvuðsmálið í Turkalandi, í Norðurkýpros og í Kýpros (saman við grikskum). Harumframt verður turkiskt eisini tosað í fleiri londum kring heimin, har turkiskir minnilutar búgva.
Mállæra[rætta | rætta wikitekst]
[rætta | rætta wikitekst]
Tað er onki bundið kenniorð (definite article) á turkiskum, men tann bundni formurin verður vístur við at hvønnfall ending verður brúkt (sí niðanfyri). Turkisk navnaorð verða bend við at fáa ávísar endingar, eins og í latíni. Tað eru seks føll á turkiskum, har allar endingarnar fylgja sjálvljóðsharmoni við nýtslu av hevja tónatión (superscript notation). Fleirtalsmarkørurin -ler² fylgir beinleiðis navnorðinum áðrenn nakað annað fall ella nakra aðra ending (t.d. köylerin "bygdanna" ella av bygdunum).
Hvønnfalls markørurin verður bert brúktur til bestemta kenniorðið (definite objects); samanber (bir) ağaç gördük "vit sóu eitt træ" við ağacı gördük "vit sóu træ"-ið.[3] Fleirtals markørurin -ler² verður vanliga ikki brúktur tá ein flokkur ella bólkur merkir: ağaç gördük kann eins væl týða "vit sóu trø [meðan vit gingu gjøgnum skógin]"— mótsatt ağaçları gördük "vit sóu trøini [í spurningi]".
Navnorð kunnu taka endingar, sum vísa grammatiska persónin: til dømis -imiz4, "okkara". Harumframt kemur tað turkiska kopula (til dømis -im4, "Eg eri") heilir setningar kunnu formast. Spyrjandi kenniorðið mi4 fylgir beint eftir orðið sum spurt verður um: köye mi? "[fert tú] til bygdina?", ağaç mı? "[er tað eitt] træ?".
Sagnorð[rætta | rætta wikitekst]
Turkisk sagnorð vísa grammatiska persónin]. Tey kunnu gerast negativ, møgulig (kann) ella ómøgulig (kann ikki) negative. Harumframt vísa turkisk sagnorð tíð (nútíð, tátíð, framtíð og aorist), grammatiskar hættir (kondisjónalis]], boðsháttur, inferentialis, nesessitativ og ynskiháttur) og grammatiskt aspekt. Negasjón verður víst við einum innskeyti mitt i orðinum -me²- beint eftir orðastammuna.
Øll turkisk sagnorð verða bend á sama hátt, uttan tey óregluligu sagnorðini og tey defektivu sagnorðini i-. Turkiskt kopula (samsvarandi tað føroyska at vera og enska to be), sum kunnu verða brúkt í samansettum formum (tann stutti formurin verður róptur enklitiskt): Gelememişti = Gelememiş idi = Gelememiş + i- + -di.
Kelda[rætta | rætta wikitekst]
- ↑ European Commission (2006). "Special Eurobarometer 243: Europeans and their Languages (Survey)" (PDF). Europa. http://ec.europa.eu/public_opinion/archives/ebs/ebs_243_en.pdf. Heintað 2010-02-14.
- ↑ "LanguagesOfTheWorld"
- ↑ Orsakað av at tað eisini verður brúkt til óbestemt hvønnfall, brúkar Lewis orðingina "absolute case" tá talan er um "hvønnfall". Lewis (2001):28.


c: text/html

text:
BankNordik høvuðsstuðul hjá Støkk
Fimleikafelagið Støkk og BankNordik hava skrivað undir avtalu, ið inniber, at BankNordik verður nýggjur høvuðsstuðul hjá Fimleikafelagnum Støkk. BankNordik verður sostatt við til at stuðla einum virknum felagi og fer at verða ein sjónligur partur av fimleikafelagnum.
Sæunn L. Nolsøe, deildarstjóri hjá BankNordik í Saltangará, og Helen Gaardbo, forkvinna í Fimleikafelagnum Støkk, møttust í gjár at undirskriva høvuðsstuðulsavtaluna.
“Nýggja høvuðsstuðulsavtalan við BankNordik ger, at vit hava betri møguleikar og karmar at menna allar íðkarar, limir og venjarar í felagnum. Avtalan gevur okkum møguleika at bjóða limum í felagnum enn betri og spennandi tilboð, og tað fer at hava eina jaliga ávirkan á allar fimleikagreinar,” sigur Helen Gaardbo, forkvinna í Støkk.
“Støkk bjóðar eitt dygdargott tilboð til fólk í øllum aldri, har dentur verður lagdur á at bøta um heilsuna og at menna førleikarnar hjá tí einstaka. Harafturat leggur Støkk dent á at eggja børnum og ungum at vera virkin í nærumhvørvinum. Henda samanrenning gagnar føroyska samfelagnum,” sigur Sæunn L. Nolsøe, ið fegnast um nýggja samstarvið.
Grundhugsjónin hjá Støkk er at geva rúm fyri einstaklinginum í einum jaligum og uppbyggjandi felagsskapi, har likamið fær avbjóðingar við spæli og rørslu. Hesum ynskir BankNordik at stuðla til frama fyri heilsu og rørslu hjá fólki í øllum aldri.

robotstxt: allowed

filter: keep


text:
Sangur 113
Gleði um Guds orð
1. Jehova, vár Faðir, nú takka vit tær,
við heilagum orði tú gavst okkum svar.
Títt ráð varð okkum kunnað og vakurt fest á blað,
har lærir tú okkum at tæna tær glað.
2. Profetarnir vóru í øllum sum vit,
við teimum fekk orðið tí dám sín og lit.
Tú fyrigavst og bøtti, tað gevur okkum mót,
har mistreysti ofta fær festi og rót.
3. So dýrabart er okkum, Faðir, títt orð,
sum setur í okkum sítt varandi spor.
Tað lærir okkum meta um hjartans loyndu ráð
og ganga á vegnum, sum tú vísir á.
(Sí eisini Sl. 119:16, 162; 2 Tim. 3:16; Ják. 5:17; 2 Pæt. 1:21.)


text:
Meðan NSÍ longu hevur annan fótin í steypafinaluni, so er stórur spenningur um hitt finaluplássið. Her kanst tú síggja øll málini í fyrru hálvfinalunum
Í gjár vóru fyrru hálvfinalurnar í steypakappingini hjá kvinnum avgreiddar.
NSÍ tók ímóti B36 við Løkin, og har stílaði Heidi Sevdal fyri sannari málveitslu. Við heili fýra málum og enn fleiri møguleikum var toppskjúttin ein støðug hóttan móti gestunum, sum ongantíð veruliga fingu fótin fyri seg. Harumframt slapp Rúna Olsen eisini á máltalvuna við einum frálíkum langskoti. NSÍ vann dystin 5-0, og tær hava tí serstakliga góð kort á hondini undan seinnu hálvfinaluni, sum verður í Havn 30. oktober.
Í hinari hálvfinaluni hittust 07 Vestur og HB á Dungasandi. Øvugt tí, sum helst mong høvdu væntað frammanundan, so var tað serliga heimaliðið, sum spældi seg til talríkar málmøguleikar, meðan HB hevði úr at gera í verjupartinum. Hjá 07 Vestur vísti Evelyn Da Silva seg frá síni bestu síðu, og hon var við í tí mesta, sum hendi frammanfyri HB málið.
Heidi Maria Akselsen legði heimaliðið á odda eftir hornaspark tíðliga í dystinum, og tann støðan helt sær næstan allan vegin til dystarenda. Beint fyri leiklok fekk HB brotsspark, sum Sarita Maria Mittfoss trygt umsetti til mál. Eitt útjavnandi mál, sum gav HB nýtt og betri mót undan seinnu hálvfinaluni. Við 1-1 javnleiki í fyrra dystinum, er lagt upp til eina sera spennandi seinnu hálvfinalu millum HB og 07 Vestur.
Í videobrotinum niðanfyri síggjast mál og hæddarpunkt úr báðum dystunum. Steypafinalan hjá kvinnum verður spæld á Tórsvølli leygarkvøldið 13. november.


text:
Skrivar tú trygging verður eisini leitað eftir øðrum endingum av orðinum sum t.d. tryggingar og tryggingarvirksemi.
Skrivar tú ?trygging verður leitað eftir orðum sum t.d. lívstrygging og lívstryggingar.
Skrivar tú ”trygging” verður einans leitað eftir júst hesum sniðnum av orðinum.
28. august 2008Nr. 78
Kunngerð um Vinnukærunevnd
Við heimild í § 7, stk. 1 í løgtingslóg nr. 17 frá 8. mai 2008 um Vinnukærunevnd, verður ásett:
Kapittul 1
Málsræði og bygnaður hjá Vinnukærunevndini
§ 1. Vinnukærunevndin viðger kærur um avgerðir, tiknar av
Skráseting Føroya,
Tryggingareftirlitinum,
Fjarskiftiseftirlitinum,
Kappingareftirlitinum,
Posteftirlitinum
Elveitingareftirlitinum (t. e. Fjarskiftiseftirlitið),
Landsverk,
Heilsufrøðiligu starvsstovuni,
Akstovuni,
Arbeiðseftirlitinum,
í tann mun tað er ásett í ella smbrt. fylgjandi lógum:
1) Partafelagslógini
2) Smápartafelagslógini
3) Lóg ”om visse erhvervsdrivende virksomheder”
4) Lóg ”om erhvervsdrivende fonde”
5) Ársroknskaparlógini
6) Løgtingslóg um vinnu
7) Løgtingslóg um løggildar og skrásettar grannskoðarar
8) Løgtingslóg um tryggingarvirksemi
9) Løgtingslóg um kapping
10) Løgtingslóg um fjarskifti
11) Løgtingslóg um postvirksemi
12) Løgtingslóg um framleiðslu, flutning og veiting av ravmagni
13) Løgtingslóg um landsvegir
14) Løgtingslóg um ognartøku og avhendan til flogferðsluendamál
15) Løgtingslóg um aling av fiski v.m.
16) Løgtingslóg um matvørur v.m.
17) Løgtingslóg um djórasjúkur
18) Løgtingslóg um djóralæknavirksemi
19) Løgtingslóg um innflutning og hald av vandamiklum djórum
20) Løgtingslóg um ferðslu
21) Løgtingslóg um arbeiðsumhvørvi
Stk. 2. Vinnukærunevndin kann annars viðgera kærur um avgerðir, har tað í ella smbrt. lóg er ásett kæruatgongd til nevndina.
§ 2. Vinnukærunevndin er mannað við einum formanni og einum næstformanni og eini røð av serkønum fólkum, ið eru vald fyri fýra ár.
Stk. 2. Formannsskapurin og hinir limirnir í nevndini kunnu verða afturvaldir.
§ 3. Formaðurin leggur til rættis arbeiðið hjá kærunevndini. Formaðurin hevur ábyrgdina av at kalla inn til fundar, leiða fundirnar og tryggja, at arbeiðið verður framt á skilagóðan hátt.
Stk. 2. Formaðurin kann heimila næstformanninum at taka sítt pláss, um so er, at formaðurin ikki kann møta.
Stk. 3. Formaðurin ásetur um, og í hvønn mun, avgerðir nevndarinnar skulu almannakunngerast.
§ 4. Tá eitt kærumál verður viðgjørt, og avgerð verður tikin, skulu formaðurin ella næstformaðurin og tveir ella fýra limir luttaka.
Stk. 2. Býtið av einstøku kærumálunum millum formannin og næstformannin verður ásett av formanninum í samráð við næstformannin.
Stk. 3. Verða kærumál sambært stk. 2 latin næstformanninum, skal hesin røkja tær heimildir, ið sambært kunngerðini eru lagdar til formannin.
§ 5. Formaðurin tilnevnir, við atliti at hvørjum einstøkum kærumáli, teir limir ið skulu viðgera og avgera málið og ásetur, um tveir ella fýra limir skulu luttaka.
Stk. 2. Um tað er neyðugt við kunnleika til kapitalmarknaðarviðurskifti, tjóðarbúskap, tryggingarstøddfrøði ella brúkaraviðurskifti, skal í minsta lagi ein av limunum verða valdur millum fólk, ið hava ein serligan kunnleika til hesi øki.
Kapittul 2
Fyrireiking og viðgerð av kærumálum
§ 7. Kæra skal vera skrivlig og skal stílast til Vinnukærunevndin, skrivstovan, Sigmundargøta 13, 2. hædd. Postsmoga 45, Fo-110 Tórshavn.
Stk. 2. Kostnaðurin fyri eina kæruviðgerð er 4.000,- kr. Viðvíkur kæran viðurskifti, ið ikki hava samband við tað aktuella ella framtíðar vinnuvirksemi hjá viðkomandi, ið kærir, er kostnaðurin 2.000,- kr. Verður ikki goldið beinanvegin ella innan tíðarfreistina, sum er ásett av formanninum, verður kæran ikki viðgjørd.
Stk. 3. Verður kært um noktandi skjalainnlit, verður onki gjald kravt.
Stk. 4. Gjald verður ikki kravt fyri kærur um avgerðir, tiknar eftir teimum í § 1, stk 1, nr. 6 og 13- 21 nevndu lógum.
§ 8. Kærunevndin ella formaðurin fyri kærunevndina kann vísa burtur kærur, sum ikki eru fevndar av málsførinum hjá nevndini, eru sendar inn ov seint ella sum eru sendar inn av einum persóni, ið ikki hevur kæruheimild.
Stk. 2. Verður ein kæra víst aftur, verður gjaldið endurgoldið.
§ 9. Ein kæra fær ikki steðgandi virknað uttan so, at hetta er ásett í aðrari lóggávu. Eru serligar umstøður til staðar, kann kærunevndin ella formaðurin tó áseta, at ein kæra fær steðgandi virknað.
§ 10. Kærunevndin ella formaðurin í kærunevndini kann loyva triðjamanni ella almennum myndugleika, ið hevur rættarligan áhuga í kæruavgerðini, at gerast partur í kærumálinum, og harvið stuðla kæraranum ella tí myndugleika, sum kært verður um.
Stk. 2. Formaðurin kann áseta, at triðimaður ella almennur myndugleiki fær kunnleika um eitt kærumál, ið kærunevndin hevur fingið, soleiðis at viðkomandi fær møguleika til at gerast partur av kærumálinum sambært stk. 1.
§ 11. Kæran verður løgd fyri tann myndugleika, ið kært verður um, og sum síðani sendir kæruna aftur til kærunevndina við ummæli og frágreiðing um tær veruligu og løgfrøðiligu umstøðurnar, umframt avrit av skjølunum í málinum.
§ 12. Kærarin, ella tann sum er partur í málinum eftir § 10, skal verða kunnaður um ta frágreiðing, ið er nevnd í § 11, og um tað tilfar, sum annars er komið fram í kærumálinum. Hetta er tó bert gjørligt, um skjalainnlitið ikki er avmarkað í aðrari lóggávu. Viðkomandi persónar skulu hava møguleika til at koma við einari frágreiðing.
Stk. 2. Formaðurin kann avgera, at fleiri skrivligar framløgur skulu vera og avger, nær tann skrivliga fyrireikingin skal enda. Formaðurin kann avgera, at tann skrivliga viðgerðin skal takast upp av nýggjum og á hvønn hátt hetta skal gerast.
Kapittul 3
Avgerðin í málinum
§ 13. Í kærumálum, ið verða viðgjørd skrivliga, tekur kærunevndin avgerð, grundað á eina skrivliga atkvøðugreiðslu, møguliga á einum fundi. Formaðurin tekur avgerð um hetta.
§ 14. Formaðurin kann taka avgerð um, at eitt kærumál skal viðgerast munnliga.
Stk. 2. Er avgerð tikin um munnliga kæruviðgerð, verða kærarin, myndugleikin, sum kært er um, og viðkomandi, sum er vorðin partur av málinum eftir § 10, kunnaðir um hetta og um nær og hvar málið verður viðgjørt.
Stk. 3. Tey, sum eru nevnd í stk. 2, hava rætt til at møta saman við ella at verða umboðað av advokati, grannskoðara ella einum øðrum kønum umboðsmanni, ið hevur fingið fulltrú til at luttaka á fundi. Formaðurin kann, um so er, at innihaldið í kærumálinum krevur tað mæla til, at bert umboðsmaðurin møtir á fundi.
Stk. 4. Formaðurin ásetur, hvussu tann munnliga kæruviðgerðin skal fara fram, heruppií ta raðfylgju, sum fundarluttakararnir hava orðið, og nær viðgerðin er liðug.
Stk. 5. Almenningurin ella onnur enn tey, ið eru nevnd í stk. 3, hava ikki atgongd til tær munnligu kæruviðgerðirnar, uttan so, at semja er millum fundarluttakararnar um, at hesi kunnu fáa atgongd ella at formaðurin, aftan á samráðingar við limirnar í nevndini, gevur loyvi til hetta.
§ 15. Avgerðir hjá Kærunevndini verða tiknar við vanligum atkvøðumeiriluta.
Stk. 2. Er avgerðin ikki einmælt samtykt, skal avgerðin lýsa sjónarmiðini hjá minnilutanum.
Stk. 3. Avgerðin skal grundgevast og sendast kærara, myndugleikanum, ið kært er um, og tí persóni, sum er vorðin partur av kærumálinum.
Stk. 4. Fær kærarin heilt ella lutvíst viðhald í kæruni, ið er løgd fyri kærunevndina, ella broytir tann myndugleikin, ið kært er um, sína avgerð samsvarandi uppáhaldi kærarans, kann kærunevndin ella formaðurin vegna kærunevndina, taka avgerð um, at tað inngoldna gjaldið verður afturgoldið heilt ella lutvíst.
§ 16. Henda kunngerðin kemur í gildi dagin eftir, at hon er kunngjørd.
Stk. 2. Samstundis fer úr gildi Kunngerð nr. 1154 frá 18. desember 1994 um Erhvervsministeriets Erhvervsankenævn.
Vinnumálaráðið, 28. august 2008
Bjørt Samuelsen (sign.)
landsstýriskvinna
/ Arne Poulsen (sign.)


text:
Amnesty International hevur boðað (red: september 2020) frá einum nýggjum politikki viðvíkjandi fosturtøku, sum heitur á lond í øllum heiminum at loyva fríari fosturtøku, líka mikið orsøk, líka upp til barnsburð og at loyva fosturtøku vegna kyn…
- Amnesty International vil vera við, at felagsskapurin ikki tekur støðu til nær eitt mannalív byrjar. Í nýggja politikkinum verður tó sagt, at rætturin til lívið ikki byrjar fyrr enn eftir føðing…
- Harafturat viðurkennur felagsskapurin, at ásetingar um avmarkingar, sum til dømis aldurin á fostrinum, eru til. Kortini skulla hesar avmarkingar ikki verða roknaðar sum absolut mørk og hesi mørk eiga at verða nærri eftirkannaði…
- FAQ síðan hjá Amnesty greiður eisini frá, at felagsskapurin vil nokta heilsustarvsfólki, sum eru fyri lívi, møguleikan vegna sína samvitsku at nokta at luttaka í fosturtøkum. Hetta verður gjørt við at heita á myndugleikar at noyða hesi heilsustarvsfólk at gera ávísingar til tey heilsustarvsfólk, sum eru fús at fremja fosturtøkur…
Umskifti hjá Amnesty International viðvíkjandi kravinum um fosturtøku er eitt skelkandi frávik frá hugsjónunum hjá løgfrøðinginum Peter Benenson, sum stovnaði felagsskapin í 1961.
Lesa meira higar: Amnesty International calls for ‘universal right to abortion’
Mannarættindi eru viðfødd rættindi alra mans, óansæð tjóðskap, bústað, kyn, ætt, húðarlit, átrúnað, mál ella aðra støðu. Øll hava vit í sama mun rætt til okkara mannarættindi. Hesi rættindi eru øll sínámillum treytað og óskiftilig.
Tað finst eingin rættur til fosturtøku sambært altjóða lóg og rætti, hvørki í altjóða sáttmálum ella sambært altjóða viðtøkum. Eingin ST sáttmáli nágreiniliga neyvt sigast at grundfesta ella viðurkenna rættin til fosturtøku.
Meira upplýsing: Mannarættindi – Fosturtøka og harðskapur


text:
Kunning um skrivligu royndirnar 2017
Sum Mentamálaráðið og Próvstovan áður hava boðað frá í miðlunum, verða ongar royndir ella próvtøkur avgreiddar í svar.fo.
Máluppgávur og fimisrokning verða tískil avgreiddar á pappíri. Framsetingar verða skrivaðar á teldu. Skúlarnir fáa konvoluttar við uppgávunum.
Tíðarkarmar og partsuppgávur eru sum áður kunngjørt.
Ískoytistilfar, so sum ljóðfílur og videobrot, verður sent skúlaleiðararnum í góðari tíð áðrenn royndardagin.
Skúlaleiðarin skipar fyri, so hvør einstakur næmingur hevur atgongd til ískoytistilfarið.
Dagførd kunning og leiðreglur verða at síggja her
Allar tríggjar partsuppgávurnar máluppgávuni føroyskum, donskum og enskum verða latnar næminginum, tá royndin byrjar.
Øll næmingaavrik verða løgd í FirstClass mappur sum PDF skjøl. Mannagongdin er hin sama, sum fyri 2 árum síðani.
Í mappurnar leggja skúlarnir PDF-fíluna har útfyltur næmingalisti er fremst, síðan koma næmingaavrikini í ávísu partsuppgávuni í somu raðfylgju sum í næmingalistanum. T.v.s. at í føroyskum, donskum og enskum eru 4 PDF fílur pr. flokk.
Skúlaleiðarin sendir Próvstovuni yvirlit, sum vísir, hvussu mangir næmingar í 10. flokki fara til roynd á 9. floks støði í føroyskum, donskum, enskum og støddfrøði. Próvstovan sendir ein fyrispurning/teldubræv um hetta seinni í dag.


text:
Nýggj bók “Skuggi hins Alvalda”
Skuggi hins Alvalda er heitið á nýggjari bókaútgávu frá Forlagnum Leirkerinum.
Bókin fevnir um lív og vitnisburð Jim Elliots, ið var ein av fimm trúboðarum, sum í 1956 vórðu dripnir av aucaindiánum inni í frumskóginum í royndini at fáa samband við hetta frumskógarfólk til tess at bera teimum evangeliska boðskapin.
Allur hin kristni heimurin varð skakaður av hesi hending, og mong í Føroyum minnast ta grípandi ljóð- og myndafrásøgn, sum fólk her heima gjørdu um hesar fimm trúboðarar, ið liðu blóðvitnisdeyðan langt inni í frumskógi Ekvadors.
Høvundurin Elisabeth Elliot, kona Jim, hevur skrivað bókina, har hon hevur nýtt úttøkur úr brøvum og dagbókum hansara at lýsa tráan Jims at yvirgeva alt lív sítt til Gud.
Bókin er vorðin ein nútímans kristiligur klassikari, og sagt verður, at hon er ein av mest gitnu trúboðarafrásøgnum í samtíð okkara.
Bókin, Skuggi hins Alvalda, við sínum mongu áhugaverdu fotomyndum, er komin í handlarnar.
Meta av Fløtum hevur týtt bókina úr enskum.


text:
Klárgering í samb. við sýn
Tá ið akfar kemur til sýn, verður kannað at tað er í lógligum standi. Sýnið er tískil ikki ætlað sum eitt høvi til at fáa gjørt ein umvælingarlista fyri eitt akfar sum frammanundan hevur sjónlig brek.
Tvørturímóti vænta vit at eigarin/brúkarin gevur akfari sínum so mikið ans, at møgulig brek verða umvæld beinanvegin, soleiðis at akfarið altíð er í lógligum standi.
Tá ið akfar møtir til sýn, skal tað vera reingjørt soleiðis at allir lutir tess lættliga kunnu kannast.
Í samband við umsýn kann tað koma fyri at sveisingar, og annað ið er umvælt, eru fjaldar av rustviðgerð, so at ikki ber til at gera metingar av gjørdu umvælingunum. Úrslitið kann gerast at sýnsmaðurin krevur rustviðgerðina burturbeinda fyri at kunna sýnað akfarið. Tí er best at bíðað við rustviðgerðini til sýnið er avgreitt.


text:
Óvanliga høgu gassprísirnir og sera avmarkaða vindorkan í Norðsjónum í løtuni kunnu koma at broyta orkulandslagið í Bretlandi komandi tíðina. Kwasi Kwarteng, handils- og orkuráðharri sigur við BBC sunnumorgun, at Bretland eigur at leggja seg eftir at menna varandi grønu orkuna, vetni og kjarnorku og fara burtur frá fossilum brennievnum. Men hann hevur einki beinleiðis boð uppá, hvussu forðað verður fyri, at verandi gasskreppa sleppur at halda fram og versna.
Rópt verður varskó í løtuni, nú høgu gassprísirnir raka bæði vanliga brúkaran og eisini fyritøkur sera meint. Fleiri virki eru longu farin á heysin, og onnur eru illa fyri. Eisini fleiri av týðandi orkuveitarunum í Bretlandi eru um at fara um koll, verður ikki okkurt gjørt frá almennari síðu. Stjórnin er í løtuni sera varin við at fara inn við stuðuli men viðgongur, at hon fær einki gjørt við gassprísirnar, sum eru farnir upp í loft, nú goysmlurnar kring heimin eru um at vera tómar, og bæði eftirspurningur og prísir seta met. Og nú ótti er fyri avleiðingunum av einum køldum vetri fyri framman.
Bretski ráðharrin sigur, at støðan er sera avbjóðandi, men hann er vísur í, at tað verður ikki myrkt í Bretlandi í vetur. Tað skal verandi orkumiksið, sum í løtuni fevnir um bæði varandi orku, kjarnorku og gass, tryggja.
Tað hevur leingi verið tosað um at menna orkuskipanina við kjarnorku, sum lítið ella einki CO2 útlát hevur við sær, men sum verður mett at vera ein hóttan kortini. Í dag eru sjey kjarnorkuverk í Bretlandi, sum nøkta 17% av samlaðu streymnýtsluni. Men fleiri teirra eru gomul og mugu skiftast út við nýggj. Hetta merkir, at um ikki so nógv ár, so koma bert góð 8% av streyminum frá kjarnorkuverkum, nú fleiri teirra verða latin aftur sohvørt. Nú verður so arbeitt við fleiri nýggjum verkætlanum, sum orkuráðharrin sigur seg stuðla. Men hetta fer at taka tíð.
Í samrøðuni við BBC í morgun vísti ráðharrin eisini til grannatjóðina Frakland, sum í stóran mun byggir sína orkuframleiðslu á kjarnorkuna. Í øðrum pørtum av Evropa er støðan til kjarnorku ein onnur. Eitt nú hava lond sum Svøríki og Týskaland gjørt av at gevast við kjarnorkuni.
Eygleiðarar innan kolvetnisvinnuna í Bretlandi, eitt nú umboð fyri Oil and Gas UK, sum fevnir um hundraðtúsundtals oljuarbeiðarar, vísa á, at bretska stjórnin hevur ein stóran trupulleika at loysa í sambandi við brádliga íkomnu gasskreppuna, og tað er hvussu landið uppá stytri sikt, áðrenn útbyggingar av varandi orkukeldum eins og kjarnorku, fær nøktað eftirspurningin.
Framtíðin hjá oljuvinnuni í Bretlandi er nógv frammi í almenna kjakinum. Umhvørivsfelagsskapir vilja hava stjórnina heilt at seta forboð fyri nýggjum útbyggingum og leiting. Vinnan heldur harafturímóti, at Bretland eigur at loyva nýggjum útbyggingum av eitt nú gass- og oljukeldum, ið kunnu vera við til at nøkta egnan orkutørv heldur enn at skula innflyta olju og gass úr øðrum londum. Hesar útbyggingar skulu so eisini vera í tráð við grøna orkuskiftið og vera við til at minka um CO2 útlátið, nakað, sum vinnan longu hevur gjørt avtalu við myndugleikarnar um.
Í næstum verður altjóða veðurlagsráðstevnan COP26 sett í skotska býnum Glasgow. Tað er greitt, at bæði gasskreppan og nøktanin av orku komandi árini fer at vera partur av ráðstevnuni eins og hvussu heimsins lond kunnu røkka longur og skjótari við tí grøna orkuskiftinum.
Lesið niðanfyri meira um bretsku orkukreppuna á leikjuni niðanfyri.
Kwarteng says there are no plans for energy price cap for businesses : CityAM


text:
SØGAN
Fríða Jeanne & Esmar Petur byrjaðu við Livna.fo í 2010, tí tey bæði og teirra børn eru sera viðkvom, m.a. viðkvæma húð, ymisk allergi, psoriasis og cøliaki. Tá seldu tey vistfrøðiliga vørumerkið GREEN PEOPLE, men í 2018 fingu tey Unu Højgaard (systir Fríðu) og mann hennara, Hans Andrias Højgaard, við í samstarvið, og valdu at útgeva nethandilin í nýggjum hami í desembur 2018 og við enn breiðari úrvali, og tað veksur framvegis støðugt.
UM LIVNA.FO
Fólkini handan LIVNA.FO eru tvey pør í 30'unum og 50'unum;
Fríða Jeanne & Esmar Petur Petersen
og
Una & Hans Andrias Højgaard.
LIVNA.FO ynskir at gera tað lætt fyri føroyingar at liva ein natúrligan, vistfrøðiligan og umhvørvis-vinarligan lívsstíl.
Allar vørur eru gjølla útvaldar, soleiðis at øll - eisini "nýbyrjarar" innan tað "grøna øki" - trygt og lætt kunnu keypa so reinar, natúrligar og umhvørvisvinarligar vørur sum gjørligt, tí LIVNA.FO ger alt forarbeiði.
LIVNA.FO - Ein natúrligur, vistfrøðiligur & umhvørvisvinarligur lívsstílur
🌸 Húð-/hár-/kropsrøkt til kvinnur, menn, børn & tannáringar
🌸 Makeup
🌸 Kostískoyti
🌸 Reingerð til hús & klæði
🌸 Inniluftreinsandi lampur
🌸 Angar til heimið
🌸 Fyribyrging & intimrøkt
🌸 Ymiskt til barnakvinnur - áðrenn, ímeðan og aftaná
🌸 Ymiskt til nýføðingar, smábørn, børn og tannáringar
🌸 Matvørur: Vistfrøðiligt, Glutenfrítt, Low Carb, LCHF, KETO, Sukurfrítt og aðrar servørur
🌸 Ymiskt annað natúrligt og vistfrøðiligt
ALTÍÐ OPIN FYRI UPPSKOTUM & YNSKJUM FRÁ KUNDUM
LIVNA.FO leitar allatíð eftir nýggjum vørum, fyri at geva eitt so breitt og gott úrval sum gjørligt. LIVNA.FO virðirsmetir kundarnar og kundasamskifti sera høgt, og eru altíð opin fyri uppskotum frá kundum, um nýggjar vørur. LIVNA.FO ynskir at nøkta tann støðugt vaksandi eftirspurningin á natúrligum og vistfrøðiligum vørum, m.a. eisini veganskum vørum - ið nógv tær flestu vørurnar í úrvalinum á nethandlinum eisini eru.


text:
Fyri góðum 20. minuttin síðani kom Gadus aftur á Klaksvík við fullari last, umleið 750 tonsum.…
Tag: Gadus
Gadus farin at sigla heim við fullari last
Í gjárskvøldið fór Gadus at sigla heim við fullari last. Beint áðrenn Gadus bleiv fullur, skrivari…
Gadus kom aftur klokkan 01:30 í nátt
Klokkan 01:30 kom Gadus aftur í nátt. Ziska fylgdu honum inn og hjálpu honum at leggja…
Gadus er farin at sigla heim
Beint eftir miðnátt fór Gadus at sigla heim. Teir hava fullað last, 760 tons, so teir…
Nærkast at Gadus fer at sigla heim
Gadus hevur umleið 700 tons í lastini og nærkast fulla last sum er áleið 750 tons.…
Filmsklipp: Gadus kom aftur klokkan 20:30 í gjárskvøldið
Í allerfagrasta veðrið kom Gadus aftur í gjárskvøldið. Teir hava roynt í russiskum sjógvið og hava…
Gadus farin at sigla heim við 600 tonsum
Tað frættist fyri løtu síðani at Gadus er farin at sigla heim við 600 tonsum. Teir…
Gadus er farin at sigla heim við fullari last
Gadus er farin at sigla heim við fullari last
Gadus fór avstað klokkan 19:20 í kvøld
Klokkan 19:20 fór Gadus avstað aftur til fiskiskap, hesaferð fara teir í russiskan sjógv og skiparin…
Myndir: Gadus kom aftur sunnudagin
Klokkan 19:23 legði Gadus at bryggju við vesturi kaj niðanfyri NFCS og var tað havnameistarin Jógvan…


text:
Bragd var aftur í dag seinast at landa og í dag høvdu teir 8.500 pund, tað mesta toskur og hýsa.
Teir høvdu roynt við línu sunnanfyri Borðoyanes og nakað settið teir inni í Gøtuvík, teir setti 50 stampar í dag.
Hetta høvdu útróðrarbátarnir ídag:
Gjógvarenni 2.600 pund
Stakkarvík 7.810 pund
ANRU 8.000 pund
Bragd 8.500 pund
Líðhamar 10.300 pund
Brandur 11.500
Líðhamar fór avstað kl. 17:30 og væntandi fara hinir útróðrarbátarnar eisini avstað í kvøld.
SáH
Manglar tykkara bátur, so eru tit vælkomin at senda upplýsingar til mín á Facebook ella meyla simun@news.fo


text:
Atlantic Airways: Nú gongd aftur er komin á flogferðsluna í Evropa, er Atlantic Airways klárt við einari spennandi ferðaætlan við heili 10 ferðmálum í 2022.
Flogið verður til Keypmannahavnar, Aalborg, Billund, Edinburgh, París, Oslo, Keflavíkar, Gran Canaria, Barcelona og Mallorka.
Styrkja flogsambandið til grannalondini - Ísland, Norra og Skotland
Flogið verður til/úr Íslandi mánadagar og fríggjadagar alt árið, og longu frá páskum verður tað eisini møguligt at flúgva mikudagar.
Nýggja rutan beinleiðis úr Føroyum til norska høvuðsstaðin Oslo er í ferðaætlanini hvønn mikudag alt árið, og frá páskum flúgva vit eisini sunnudagar til og við 16. oktober 2022.
Flogið verður til Edinburgh hvønn mánadag og hósdag frá 7. apríl til 22. desember 2022.
“Paris is always a good idea”, og tí er París sjálvandi aftur á skránni í 2022
Í 2019 fingu føroyingar veruliga smakk fyri París, og franski høvuðsstaðurin er nú aftur í ferðaætlanini hjá Atlantic Airways í 2022.
Flogið verður til/úr París hvønn mánadag og hósdag frá 12. mai til 17. okt. 2022.
Meira #SÓLUMVETURIN
Áhugin fyri at flúgva beinleiðis til Gran Canaria í vetur er stórur. Tí er avgjørt at leingja flúgvingina, soleiðis at nú eisini verður gjørtligt at flúgva til #SÓLUMVETURIN í januar og februar.
Flogið verður til/úr Gran Canaria frá 2. november til 15. februar 2022.
Barcelona og Mallorka – sølan byrjar fríggjadagin
Næsta summar verður eisini aftur gjørligt at flúgva beinleiðis til vælumtóktu SÓL-ferðamálini Mallorka og Barcelona.
Flogið verður til Barcelona hvønn týsdag frá 7. juni til 27. september 2022 og til Mallorka hvønn mikudag frá 22. juni til 17. august 2022.
SØLAN BYRJAR FRÍGGJADAGIN 15. OKTOBER 2021.
Les meira á atlantic.fo
Um tú veitst okkurt, sum VP ikki veit - skriva so til vp@vp.fo


text:
Uppboðssølan gav nærum 19 milliónir
Uppboðsølan norðhavssild og svartkjafti, ið hevur verið í dag, gav 18.983.000 milliónir.
Fiskamarknaðurin hevur í dag selt rættindi at veiða makrel og svartkjaft. Talan var um 9.000 tons av norðhavssild og 9.000 tons av svartkjafti. Varðin hevur keypt mest á uppboðssøluni av rættindum at fiska norðhavssild og felagið Næraberg keypti mest av rættindum at veiða svartkjaft.
Hesi feløg hava keypt rættindi at veiða norðhavssild:
Hesi feløg hava keypt rættindi at veiða svartkjaft:


text:
Tey ungu, sum seinastu 2 árini hava verið á eftirskúla í Rásini, fingu leygardagin prógv fyri tíðina har.
Nú tey eru blivin væl brynjaði, at taka næsta stig út í lívið, dumpa samfelagsligu skipanirnar, sum skulu taka ímóti teimum. Flestu teirra hava ikki fingið bjóðað nakað búðstaðartilboð, og tí er vandi fyri at tann fakliga- og ikki minst persónliga menningin tey hava fingið hesi seinastu árini, kann fáa eitt skot fyri bógvin. Hetta er tíverri ikki fyrstuferð at hendan støðan stingur seg upp. Tey eru slept upp á fjall.
Áðrenn og aftaná at Løgtingið er farið í summarfrí, sendi Pedagogfelagið áheitan á Løgtingið um at samtykkja Vælferðarlógina, sum m.a. skal tryggja øllum javnvirðilig kor. Tað er ikki í lagið, at eitt vælferðarsamfelag í 2019 ikki kann lofta hesum!
Løgtingsval er fráboðað 31. august 2019.
Vit ynskja, at politikararnir hugsa um okkara arbeiðsøki.
Vit hava eitt sjálvsagt ynski um, at flokkarnir lova at samtykkja Vælferðarlógina, ið liggur klár í Løgtinginum – tað má verða ein vilji at tryggja øllum javnvirðilig kor!?


text:
Eru Føroyar fótbólts-Jante?
Vit eru heilt mong, ið undrast yvir landsliðsúttøkuna til komandi avbjóðingarnar hjá Føroyum móti Ísrael, Danmark og Moldova. Hví er oddaliðið í føroyskum fótbólti so fáment umboðað á føroyska landsliðnum?
Í lítla býnum Jante var ein óskrivað lóg við 11 greinum. Fyrsta greinin var tann mest sigandi: ”Tú skalt ikki halda, at tú ert nakað”. Tann sjeynda lógargreinin er eisini verd at taka fram í hesum høpi: ”Tú skalt ikki halda, at tú ert góður til nakað”. Hendan ímyndaða bygdin lá sambært Aksel Sandemose í Danmark, men tá tað kemur til fótbólt, kundi hann eins væl skrivað ein 2’ara, ið var staðsettur í Føroyum.
Liðið, ið liggur langt fremst á stigatalvuni í landsliðskappingini, og sum hevur skotið 78 mál higartil (næstan 4 mál pr. dyst!) verður als ikki tikið í betraktning í álopspartinum hjá landsliðsvenjaranum, Håkan Ericsson. Í staðin verður stillað við einum leikara úr hvørjari av næstbestu deildunum í Noreg, Eysturríki og Belgia, og so gomlum kenningum úr NSÍ og Víkingi.
Á miðvøllinum er gamaní ein einstakur KÍ leikari tikin við, ið er liðskiparin hjá KÍ, Jákup Biskopstø Andreasen. Men hvar eru stórtalent sum Jóannes Kalsø Danielsen og Jóannes Bjartalíð á miðvøllinum ella Páll Klettskarð í álopinum? Rætt skal tó vera rætt, at í verjupartinum síggjast navnframir KÍ’arar sum Odmar Færø og Heini Vatnsdal, men teir høvdu báðir meira ella minni vunnið sær fast pláss á landsliðnum, áðrenn teir komu til KÍ, og kunnu tí ikki takast sum nøkur ábending um, at landsliðsvenjarin í heila tikið hevur hugt at KÍ í ár.
Besti málverjin í Føroyum er somuleiðis ein KÍ’ari, Mathias Rosenørn, ið hevur verið heilt ótrúligur í málinum. Stigatalvan talar eisini sítt týðiliga mál – hann hevur bert latið 6 mál inn hetta kappingarárið, og KÍ er væl á veg at taka metið fyri fægst skorað mál í einum kappingarári, ið frammanundan stendur á 17 (!). Hetta er fyrst og fremst Mathiasi fyri at takka, umframt sjálvandi góðu áður nevndu verjuni. Gamaní er hann dani av uppruna, men á Faroesoccer síggja vit fleiri ”Dani, men føroyingur í fótbóltshøpi”, so tað er ikki ókent.
Herfyri kom so eitt avboð, har tað var upplagt at seta miðvallaran Jóannes Kalsø Danielsen inn. Men nei, í staðin fær tann minni royndi Hørður Askham plássið. Hann hevur spælt 2 dystir, meðan tann trý ár yngri Jóannes K. Danielsen hevur spælt 9 dystir og skorað eitt mál. Hetta er ikki fyri at taka nakað frá Hørði, men tað er framvegis ein kelda til undran, at landsliðsvenjarin sær burtur frá KÍ, tá landsliðið skal úttakast, gomlu kenningarnir undantiknir.
Tí sita vit eftir við kensluni, at Jantelógin er galdandi fyri føroyska landsliðið. Bara tí tú hevur skarað framúr í oddinum á føroyskum fótbólti, skalt tú ikki rokna við, at tú verður tikin við í yvirvejilsini hjá landsliðsvenjaranum. Tó fært tú fyrimun, um tú spælir uttanlands, uttan mun á hvørjum støði. Hetta er Aksel Sandemose kombineraður við George Orwell. Allir skulu hava sama kjans, og ongin er betur enn nakar annar – men tó eru nakrir meira líka enn aðrir.
Vit ynskja sjálvsagt føroyska landsliðnum alt tað besta, men vit loyva okkum at undrast yvir, at tað at vera suverent á odda í heimligu føroysku deildini onki skal hava at siga fyri landsliðsvenjaran.


text:
Reinsaríið
Reinsaríið er eitt spælistað í Tórsgøtu í Havn, ið læt upp alment 1. oktober 2014 við einum tiltaki, har livandi tónleikur var á skrá saman við røðum. Punkbólkurin 200 spældi løgini Við Love skal land byggjast og Makka rætt. Niclas og Lena spældu tvey løg, meðan húspianisturin hjá kommununi, Bárður Johannessen, ið eisini hevur verið verkætlanarleiðari í verkætlanini spældi jazzkendar tónar saman við Ólavi Olsen á flugelhorn. Heðin Mortensen, borgarstjóri, staðfesti í røðu síni, at tað hevði verið vert at bíða eftir hesum spælistaðnum, og at gamli dreymurin um at gera Tórsgøtu til mentanargøtuna í býnum burturav, nú var vorðin veruleiki. Í gøtuni eru nú Reinsaríið, Perlan, Margarinfabrikkin, Tjóðpallurin, Posthúskjallarin, Miðlahúsið umframt fleiri mat- og skeinkingarstøð.[1]
Reinsaríið varð handað Tórshavnar kommunu 12. september 2014.[2]
Bogi Andreasen var í september 2014 settur í starv sum samskipari fyri Reinsaríið og Perluna.[3]
Søgan hjá bygninginum[rætta | rætta wikitekst]
Við avtøku kongliga handilsins varð m.a. sonevnda 'Nýggja Pakkhús' í Vágsbotni (Frederiksvaag) selt á uppboði í 1857. Keyparin var handilshúsið C. F. Siemsen í Hamburg.
Í 1894 seldi keypmaðurin Johannes Hansen, týskur varakonsul, pakkhúsið fyri Siemsen til føroyska handilshúsið M. C. Restorff & Sønner. Konsul Hansen, sum hann kallaðist, var í starvi hjá Siemsen, og seinni keypti hann sjálvur fyritøkuna. Hann myndaði Siemsen í Havn, og harav stavar navnið Hansens pakkhús.
Í 1923 seldi M.C. Restorff & Sønner ognina til Thorshavns Mælkeforsyning & Margarinefabrik, Meiaríið. Keypssáttmálin nevnir ognina 'Hansens pakkhús'. Tey høvdu eitt nú framleiðslu av sápu í pakkhúsinum. Meiaríið helt fram í bygninginum og hevur havt vaskarí og reinsarí fram til 1970-árini. Maria Olsen hevði Reinsaríið í erva til fyri fáum árum síðan, meðan Postverk Føroya hevði eina pakkadeild í neðra.
Tað er sjáldsamt við eini húsaogn uppi í tí nýggjara býnum, har søguligu sporini ganga meira enn tvær øldir aftur til tað gamla samfelagið. Pakkhúsið er harnæst ein vitnisburður um virksemið hjá kongliga handlinum og hjá eitt av fyrstu útlendsku handilshúsunum í fríhandilstíðini, Siemsen, og síðan hjá eitt av fyrstu stóru føroysku handilshúsunum, Restorff - tá ið Føroyar gjørdust fiskivinnutjóð. Bygningurin hevur v.ø.o. staðið uppi og verið í brúktur í fleiri søgulig skeið.
Tórshavnar kommuna hevur átt bygningin síðan 1986.[4]


text:
##med2##
Samrøða við Ára M. Jónsson
Tá Føroyar í annaðkvøld spæla móti Skotlandi á Tórsvølli, verður tað helst við Ára Mohr Jónsson á vinstra miðvøllinum. Hann skuldi eisini vera við í hópinum til seinastu landsliðssamling, men endaði í sóttarhaldið saman við Viljormi Davidsen.
- Eg var eisini argur, tí tað vóru so nógv ting, sum ikki góvu meining hjá mær. Tað vóru tríggir feitir dystir, sum vit ikki sloppu at spæla. Tú hugsar, at tað má verða okkurt, ið tú kanst gera, men tað var tað bara ikki. Eg slapp ikki at spæla og fór heim aftaná fimm dagar og vandi við Sandnes. Tað var eitt sindur serligt, men nú eri eg komin víðari, sigur Ári Mohr Jónsson við FM1.
Tað bleiv eydnan hjá Ára M. Jónsson, at Meinhard E. Olsen bleiv skaddur. Vinstri bakkurin fekk plássið á vinstra miðvøllinum og tað kom hann væl frá í 2-0 ósigrinum fyri Eysturríki.
- Eg haldi vit spæla ein fínan fyrra hálvleik. Soleiðis upplivi eg tað og vit fáa nakrar málmøguleikar, men vit lata eitt býtt mál inn. Persónliga kundi eg hugsað mær at verið meir á bóltinum og skapt eitt sindur meir, enn hvat eg gjørdi. Annars royndi eg bara at gera mítt besta og vísa ein góðan vilja, sigur Ári, ið fekk ein stóran málmøguleika.
- Eg skuldi líka venja meg við, at tú hevur ryggin meira móti málinum, enn tá tú ert bakkur. Tá hevur tú spælið frammanfyri teg. Hevði eg verið eitt sindur meira vandur við slíkar støður, so kundi eg havt útnyttað støðuna eitt sindur betri, fortelur Ári M. Jónsson.
Hann væntar eina torføra uppgávu móti Skotlandi í annaðkvøld.
- Vit hava sæð eitt sindur av teimum. Teir eru eitt kropsligt lið og teir eru sterkir á vinstru síðu. Teir hava Andy Robertson, sum hevur eina øgiliga renniorku, er skjótur og hevur nøkur fantastisk innlegg. Hann dugur eisini væl at taka rættar avgerðir. Tað er nakað vit skulu halda eyga við, men vit skulu hava góðar vónir til hendan dystin. Avrikið móti Eysturríki var gott, men vit skulu bara pilka við nakrar smálutir, sigur Ári M. Jónsson at enda.
FM1 hevur beinleiðis frásøgn frá landsdystinum millum Føroyar og Skotland, sum verður á Tórsvølli í morgin klokkan 19.45.
##ms##


text:
Orðingar 1990-1999
1999
Eli Smith
Barnabókaheiðursløn Tórshavnar Býráðs 1999 verður latin Eli Smith.
Eli Smith hevur lagt til rættis og prýtt eina hendinga snøgga sang-, sálma- og vísubók.
Henda samanrenning av okkara vøkru kvøldsálmum og -sangum er meistarliga væl greidd úr hondum. At eitt úrvæl av sangum av sama slag úr útheimi er tikið við, er forkunnugt.
Hentu upplýsingarnar um yrkjarar, týðarar og tónasmiðir gera bókina forvitnisliga.
Bókin er greið, og við yndisligum tekningum ber hon heitið hátt, og fer Sov blítt og søtt at vera savn fyri børn, ið lýsir yvir garð.
Eli Smith hevur við hesi útgávu lagt eitt týðandi klípi aftrat bókavarða okkara.
1998
Lydia Didriksen
Barnabókaheiðursløn Tórshavnar Býráðs 1998 verður latin Lydiu Didriksen.
Lydia Didriksen hevur í bókum sínum tikið fram áleikandi spurningar og tvørleikar hjá børnum, ið hava ilt við at fóta sær í skiftandi umhvørvi. Í framseting sínari á góðum máli hevur hon við hepnari hond tengt spenning og loysnir inn í søgugongdina.
Knút Olsen
Barnabókaheiðursløn Tórshavnar Býráðs 1998 verður latin tónlistamanninum Knút Olsen.
Knút Olsen hevur í verki sýnt gott oyra og listarligt snildi at gera løg til føroyskar barnarímur og yrkingar. Løgini rigga væl til tekstin og fáa fram sangfýsni barnanna.
Nevndin hevur somuleiðis havt í huga fjølbroytni listamansins at umseta klassiskar barnabókmentir.
1997
Gríma
Sjónleikarabólkurin Gríma fær heiðurslønina 1997
fyri barnaleikir seinastu tjúgu árini. Hóast umstøðurnar ikki altíð hava verið góðar, hevur Gríma uttan íhald spælt fjølbroyttar barnaleikir, bæði upprunaligar og týddar, ið hava heft seg í medvitið hjá áskoðaranum.
Sjónligt er, at dentur hevur verðið lagdur á ta leiklistarligu pallmyndina. Nevndin metir Grímu at hava fingið gott samspæl í lag við børnini. Á leiklistarliga økinum virðismetir nevndin hug teirra og hegni at veita áhugaleikarum kring landið eina hjálpandi hond.
1996
Rakel Helmsdal
Barnabókaheiðursløn Tórshavnar Býráðs 1996 verður latin Rakel Helmsdal fyri bókina Tey kalla meg bara Hugo. Á løttum, livandi máli gongur Rakel Helmsdal undan inn í ein spennandi og skuggakendan hugaheim, har happing myndar gerandisdagin. Rakel er før fyri at vísa á gongdar leiðir, tá klandursmál eru um at gera enda á virðing og vinalagi. Umhvørvi, menniskju og tilburðir verða lýst á ein slíkan hátt, at børnini kenna seg aftur og taka søguna til sín.
Amy Tausen
Barnabókaheiðursløn Tórshavnar Býráðs 1996 verður latin Amy Tausen fyri bíbliusøgutýðingar. Amy Tausen hevur á góðum føroyskum máli veitt okkara børnum nakrar livandi og hugtakandi frásagnir, sum stórur tørvur hevur verið á. Hesar hegnisligu týðingar eru komnar væl við og hava dugnað tí einstaka barninum, heimi og skúla. Týðarin gevur til kennar alsk og tokka til tann aldursbólk, hon vendir sær til
1995
Edward Fuglø
Nevndin fyri Barnabókaheiðursløn Tórshavnar Býráðs hevur gjørt av at lata heiðurslønina fyri 1995 til listamannin Edward Fuglø. Edward Fuglø er tikin úr leikum á mynda- og leiklistaøkinum og hevur hegnisliga gjørt vart við seg seinastu árini. Nevndin metir myndabókina Bókstavirnir í málbúna Sigurð Joensens og við myndum Edwards merkisverda og av slíkum slagi, at hon altíð fer at vera ein ásýniligur varði í barnabókmentum okkara.
1994
Ella Smith Clementsen
Barnabókaheiðursløn Tórshavnar Býráðs 1994 verður latin Ellu Smith Clementsen. Ella Smith Clementsen fær heiðurslønina fyri at hava skrivað, týtt og yrkt til børn. Ella er fjølbroytt listafólk, sum í sangi, leiki og týðingum hevur sýnt fjølbroyttar gávur.
Niels Jákup Thomsen
Barnabókaheiðursløn Tórshavnar Býráðs 1994 verður latin Niels Jákup Thomsen. Sum ábyrgdarstjóri á Barnablaðnum hevur Niels Jákup Thomsen í fleiri ár staðið fyri einum forvitnisligum, fjølbroyttum og dygdargóðum blaði og hevur hann dugað væl at fylgt tíðini.
1993
Jóhannus á Rógvu Joensen
Barnabókaheiðursløn Tórshavnar Býráðs 1993 verður latin Jóhannus á Rógvu Joensen. Jóhannus á Rógvu Joensen hevur sýnt serstaka gott hegni og hug at gera løg til føroyskar barnarímur og -yrkingar. Við beinrakni og nýskapandi tónagerð hava føroysk børn av sonnum tikið løg hansara til sín.
Dansifelagið í Havn v/ Sonju Danielsen og Tórhild Justinussen.
Barnabókaheiðursløn Tórshavnar Býráðs 1993
Dansifelagið í Havn v/ Sonju Danielsen og Tórhild Justinussen.
Í samfull tíggju ár hava tær báðar uttan íhald borið undir barnadansin í høvuðsstaðnum og í verki sýnt týdningin av at varðveita og menna mentunararv okkara.
1992 Eingin
1991
Bjørg Matras Jensen
Barnabókaheiðursløn Tórshavnar Býráðs 1991
Bjørg Matras Jensen fær heiðurslønina 1991 fyri dygdargóða umseting av nógv lisnum barnabókum í londunum uttan um okkum. Bjørg er vandin, bæði tá ið hon velur bókina at umseta, og tá ið hon gevur søgunum sín føroyska búna. Bæði í dygd og í nøgd sæst arbeiðið hjá Bjørg aftur á barnamentunarpalli okkara.
Heini Hestoy
Barnabókaheiðursløn Tórshavnar Býráðs 1991
Heini Hestoy fær heiðurslønina 1991 fyri bókina Regin og Sára. Heini hevur við hesi bókini víst, at hann er ein barnabókarithøvundur í menning. Bókin er viðkomandi, ikki bert tí, at pennurin er lættur, men fyrst av øllum tí, at Heini tekur upp eitt evni, sum vit vanliga ikki taka upp við føroyskum børnum á føroyskum. Hetta ger Heini uttan háva og uttan kávalótir. Regin og Sára tykjast verulig og sonn og kundu verið ungdómar í Føroyum nú á døgum.
1990
Olivur við Neyst
Barnabókaheiðursløn Tórshavnar Býráðs 1990 verður latin Olivuri við Neyst. Olivur við Neyst hevur í arbeiði sínum víst serstaka gott hegni og hugflog at gera myndir til barna- og ungdómsbøkur. Hesar gávur hevur hann givið sær stundir at nøra um og menna, og tað sæst aftur í myndum hansara í bókum til børn seinastu árini.
Elin Mortensen
Barnabókaheiðursløn Tórshavnar Býráðs 1990 verður latin Elini Mortensen. Elin Mortensen fær heiðurslønina fyri bókina Barn undir krígnum og fyri arbeiði sítt at skriva til børn yvirhøvur. Barn undir krígnum lýsir lívið í Føroyum undir seinna heimsbardaga, og hvussu tað var at vera barn í hesum ótryggu tíðum.


text:
Jarðberja- og ostakøkuísur
Ísbland
5 dl róma
6 hitaviðgjørdar eggjablommur
125 sukur
1 tsk vaniljusukur
400 g jarðber
Ostakøkubland
200 g rómaost
1 dl flormelis
1 tsk vaniljusukur
4 spsk róma
Tilhoyr
100 g Digestive keks
10 marengstoppar
Ísblandið
- Sker jarðberini í smáar bitar.
- Píska eggjablommurnar og sukrið væl til liturin verður ljósagulur.
- Goym fýra spísiskeiðir av róma til ostakøkublandið og píska síðani róman í einum bolla fyri seg.
- Blanda síðani sukurblandið saman við rómanum og rør vaniljusukur og jarðberini í.
Ostakøkublandið
-
- Píska rómaost, flormelis, vaniljusukur og róma væl saman, til tað fær eina passaliga tjúkt.
- Koyr helvtina av ísblandinum í eitt fat, ið er uml. 20×30 cm.
- Koyr síðani ostakøkublandið omaná. Knúsa Digestive keksirnar og marengstopparnar útyvir.
- Enda við at koyra restina av ísblandinum omaná og rør eitt sindur runt við einari skeið, so ostakøku- og ísblandið verða blandað saman.
- Koyr plastfoliu út yvir fatið og set tað í frystaran í minsta lagi átta tímar.
Prei
Tú velur sjálv/ur, um tú ynskir at gera ísin í portiónum ella í einum fati.


text:
Sá nú ein dagin at dimman stakkalin brúkar sjálvastu forsíðuna til at lovprísa P-bollanum, at hann nú er 50 ár, við myndum av bíligum tai-tøsum, so djarvliga yvirlýsandi, at “endiliga fekk fólk frið at liva”. Ja, frið at liva í synd man vera tað, tit vilja forsvara, gera so líkatil og trútta niður í okkum. Eg gloypi so ikki tykkara óhumskuliga, gudleysa, devulska svansi, tað kann eg so beint fram siga tykkum. Teir fáu føroyingar, sum enn hava síni eygu og oyru nøkurlunda rein eftir alt svansið sum hevur skolað omanyvir okkum gjøgnum devulstýrdu fjølmiðlarnar síðstu 30-40 árini kunnu róliga siga tykkum, at tit eru ófatiliga lágt niðri. Opinbart hvatsumhelst fyri ein klink.
Horkallar og horfremjarar vil Guð døma, lovar Harrin okkum í Hebrearabrævinum 13:4.
At liva í synd hevur sítt rættvísa endurgjald; løn syndarinnar er deyði, sigur Guðs orð í Rom. 6:36, og Guð Alvaldi hevur eisini givið syndigu mannaættini rættvíst endurgjald í og við deyðiligum kynssjúkum, sum ein og hvør leyslivari forglattvekk kann smittast av og lúkst doyggja. Hví finna teir einkið andevni ímóti eyðkvæmi? Tí Guð vil tað ikki! Og hvør hevur skyldina tá ið menniskju bróta hansara fyriskipanir og doyggja? Ikki Guð, men menniskjuni sjálvi, villleidd av lygnunum sum dagsins gudshatandi fjølmiðlar spreida, – nú eisini føroysku fjølmiðlarnir.
Hin Alvaldi vil eisini døma teir, sum vilja gera tað náttúrligt og so líkatil at liva í siðloysi, horast og kalla tað at vera at “liva”, at selja kropp, og keypa kropp. HARRIN GUÐ tærdi upp Sodomu og Gomorrhu, og læt hin forna heim ganga undir við vatnflóð, og bjargaði hinum rættvísa Nóah og sjey øðrum, meðan siðloysingarnar læt hann líða ævigan revsidóm, kollrennandi teir við svávuli og eldi.
Vendið tygum so dyggilliga um, frøken Dimmalætting. Vit vóru einaferð stolt av tær, okkara elsta blaði, – einaferð so tignarligt. Hví skalt tú nú vera ein gomul teys og ein skrinda? Hinum gudrøknu í landinum stendst við tygara óhumskuliga, lága, devulska, illtølandi, illaluktandi hordóms svass.
Henda meining má so gjarna setast í Dimmu, ja sendast og setast víðahvar, hvarsumhelst, væl vitandi, at tað høvdu tit aldri torað. Hon fer hinvegin til alra mína vina, óvina, kunninga, samt til teirra feigu knorla sum eilongur vilja kennast við meg.
Ja, talu- og skrivi frælsi hava vit enn, men tað skal valdast, hvat vit vilja brúka tað til. Totalkorruptiónin í hesum landinum sæst í dag í tí, at eg fyri at skriva nøkur erlig, rein og bein rættvísisorð ímóti tykkara óhumsku kundi verið sektaður ella okkurt líknandi fyri onkra sokallaða “æru”-meiðing ella okkurt sovorið, tá ið tað so sjálvandi er mikið meiri ærusamt at nýta okkara skrivifrælsi til at átala slíka óhumsku enn at fremja hana. Men slíkt vil dagsins “kekkaði”, postmodernistiski gudloysingur sjálvandi ikki hoyra talað um.
Vendið tygum so dyggilliga um, frøken Dimmalætting, annars vil Hin Alvaldi eisini døma tygum, verið tygum vís um tað.
Sjúrður Højgaard.
“Fyri tí, tú veitst er rætt, doyggj um so má vera“.
Barnadoypta, “frelstur-í-dópinum”, & æviga-frelsta, tilforkitlaða, uppsnollaða gudloysinginum bert innantóm orð, men hvørjum frelstum í dag ramasti veruleiki, .. tá krossur berst.


text:
Tímataksturin frá kr. 1.600 – kr.1.900 (tá er mvg íroknað), kann tykist høgur, men eigur ikki at halda fólki frá at fáa sær neyðuga løgfrøðiliga ráðgeving, tá tørvur er á hesum, tí skótt kann gerast dýrt at handla uttan ta røttu ráðgevingina. Avtala kann eisini gerast um, at ómakslønin ikki skal gjaldast fyrrenn málið er liðugt, og tað vil siga, tá semja er gjørd við mótpartin ella í samband við rættarmál.
Rættarmál
Tá rættarmál gerst neyðugt, fæst peningurin ofta goldin aðrastaðni frá heilt ella lutvíst:
- Tað almenna rindar um trætan hevur við sær rættarmál (t.e. ókeypis rættarmálsførsla)
- Tryggingin, rættarhjálpatryggingin tekur við, um rættarmálið er rímiligt. Hevur tú pakkatrygging, hevur tú eisini rættarhjálpatrygging.
- Mótparturin hjá tær kann dømast at rinda tín sakarmálskostnað, um tú vinnur rættarmálið
Ráðgeving í trætum
Ofta snýr seg um ráðgeving í samband við ymisk áhugamál, ofta í samband við fíggjarlig viðurskifti, har annar parturin vil hava hin at gjalda. Úrslitið gerst ofta ein avtala um gjald av eini peningaupphædd:
- Antin fær tú pening frá hinum, og rindar ómakslønina til advokat tín av hesum
- ella tú útvegar tær fígging frá peningastovni fyri at gjalda pening til hin, og útvegar tær samstundis langtíðarfígging til at gjalda ómakslønina til advokat tín.
Advokattænastur annars.
Her snýr seg ikki um fleiri partar í einum máli, og rættiliga lætt er tí frammanundan at siga, hvør kostnaðurin verður. Fast tilboð kann gevast um henda.


text:
INSEST og KYNSLIGUR ÁGANGUR
Kynsligur ágangur er:
Tá ið ein sum barn/ungur hevur verið fyri kynsligum ágangi frá persóni, sum gjøgnum
hendingina sjálv/ur verður kynsliga nøktaður, sum t.d. við:
- at tvinga ein til at taka lut ella at eygleiða í eini gerð, sum hevur kynsligt eyðkenni, sum t.d. pornofilmar.
- at tvinga ein til at nema við kynslimirnar á kroppinum. at standa og lúra til tess at síggja kynslimirnar á kroppinum á einum persóni ella við at umtala teir fyri øðrum.
- kynsligari samveru.
Insest- blóðskemd er:
- kynsligt samband millum (ov) nær skyld ella nær svágd ( Sprotin.fo ) eisini galdandi fyri stjúkforeldur og systkin
Pædofili er:
- tá kynsligur ágangurin er framdur á børn og ung, av einum uttanfyri familjuna
Neyðtøka og kynslig happing/ sexchikane:
- er kynsligur ágangur á vaksin
HVAR FER KYNSLIGUR ÁGANGUR FRAM
- í familjum, sum hava ilt við at halda saman.
- í samveruni millum børn og onkran vaksnan persón, sum børn annars hava álit á, t.d. foreldur, systkin, ommur og abbar o.s.fr.
- í øllum samfelagstættum.
- í øllum umhvørvum.
AVLEIÐINGAR AV KYNSLIGUM ÁGANGI
- minnivirðiskensla, skomm, skuldarkensla, ótti.
- álitið á umheiminum verður brotið niður.
- afturhildin vreiði, beiskleiki, hatur.
- trupulleikar í samlívinum.
- vantandi persónlig mørk.
- sosialir trupulleikar.
Fært tú ikki hjálp, so kunnu avleiðingarnar verða lívslangar!


text:
Oyndarfjarðar kirkja
Tann 25. mai 1837 var gamla kirkjan í Oyndarfirði sýnd og sýnismenninir funnu ved denne kirke ikke så store mangler, at den jo kan stå uden udbedringer, indtil den ad åre kan være nedreven og af ny opført, hvilket behøves, da den er meget for liden til menigheden.
Kirkjufólkið strongdi á at fáa nýggja kirkju, og myndugleikarnir eftirlíkaðu krøvunum – gjørt var av, at nýggj kirkja skuldi byggjast í Oyndarfirði.
Tann 8. apríl var gamla kirkjan eftir boðum frá Føroya Amti seld á uppboði á Eysturoyar vártingi. Treytirnar vóru, at kirkjan skuldi verða tikin niður áðrenn 1. juni 1838.
1. juli byrjaði arbeiði og skjótt gekk. Longu tann 18. august boðar Garde, prestur, amtmanninum frá, at arbeiði er liðugt, og tann 24. august boðar prósturin, Struer, amtmanninum frá, at vígslan er ásett at verða 12. sunnudag eftir Trinitatis, 2. september 1838.
Fyri arbeiðinum stóð kollfirðingurin David Petersen, sum var búsitandi á Strondum.
Oyndafjarðar kirkja er í høvuðsheitum lík hinum gomlu timburkirkjunum, men skilir seg kortini burturúr, við at hon uttan er hvít við grønum úthurðum og grønum listum um vindeyguni. Men av gomlum kirkjurokniskapum sæst, at hon upprunliga hevur havt svartar tjørubræddar útveggir.
[KELDA: J. P. Gregoriussen, Gomlu Trækirkjurnar]


text:
Samandráttur.
Línuskip: Øll ísfiskalínuskipini liggja við bryggju. Tveir minni ísfiskabátar eru til fiskarí, annar vestanfyri og hin er á bankanum. Vantandi landa báðir síðst í vikuni. Eitt frystiskip er við Eysturgrønland, meðan fimm eru undir Føroyum.
Útróður: Streymurin verður harður tað mesta av vikuni men veðri verður gott. Vit vantað ikki nógvan útróður, tí at fiskaríið er so vánaligt. Teir fáa mest av hýsu.
Djúpvatnstrolarar: Annar fiskar makrel, meðan hin liggur við bryggju.
Partrolarar: Tey flestu pørini eru til fiskarí. Tey fiska upsa og so nakað av hjáveiðu. Teir landa sum vikan gongur. Fiskaríið kundi verði betri.
Trolbátar: Ein er á Íslandsrygginum, tveir eru á landleiðini og tríggir eru norðanfyri. Teir fiska mest av toski, hýsu og flatfisk. Tveir landa fyrst í vikuni, meðan hinir landa miðskeiðis í vikuni ella síðst í vikuni.
Garnaskip: Tvey garnaskip fiska svartkalva. Fiskaríð er brúkiligt og koma bæði at landa síðst í vikuni. Tvey fiska havtasku. Fiskaríið er brúkiligt og landa tey miðskeiðis í vikuni.
Heinta veðri her
Heinta alla metingina her


text:
Leygardagin 30 september verða bíbliutímar aftur á skránni. Høgni Johannesen kemur at undirvísa um hin søguliga Jesus, og Pætur Hansen fer at undirvísa um profetiir í Gamla testamenti um Jesus og Hansara nútíðar og framtíðar virksemi. Byrjað verður klokkan 10, og vit vera í Ebenezer.
Skráin fyri dagin er hendan:
kl. 10.00 undirvísir Høgni Johannesen: Søguligi Jesus
kl. 11.00 undirvísir Høgni Johannesen: Søguliga uppreisnin
kl. 12.00 er døgurði
kl. 13.00 undirvísir Pætur Hansen: Jesus í GT
kl. 14.00 undirvísir Pætur Hansen: Jesus nú og í framtíðini
kl. 15.00 er liðugt
Øll eru vælkomin, og ikki er neyðugt við tilmelding.


text:
Dysturin í dag var toppdystur millum TB/FC Suðuroy/Royn og KÍ, hetta var stroymingin eisini ein váttan av. Niels Petersen segði frá dystinum fyri Kringvarpið á YouTube.
Dysturin byrjaði rættuliga óskipaður, har tað ikki var nakað serligt fótbóltsspæl. Vit kunnu ikki vænta nakað tiki-taka spæl, men fleiri avleveringar á fimm til tíggju metur mugu sita betur hjá leikarunum. Hetta var galdandi fyri bæði TB/FC Suðuroy/Royn og KÍ.
Størsti dramatikkur var tá ein KÍ leikari spældi alt ov ogvusligt í tvídyst við Rógva Joensen um ein luftbólt, sum viðførdi eina ostaflís til KÍ mannin, púra eftir fótbóltslógini. Hetta var longu eftir tveimum minuttum.
Fyrsti stóri málmøguleikin kom eftir 22 minuttum, tá Jón Krosslá tók bóltin niður eftir eitt útspark frá Marius, Jón spældi Búa í eina støðu sum líktist nógv tað støðuna tá hann skoraði ímóti HB, men hesa ferð fekk Búi ikki bomba bóltin í málið. Stutt undan hesari støðuni var ein møguleiki um TB/FC Suðuroy/Royn áloyparrnir trúði meira uppá tað, tá málmaðurin hjá KÍ, Kristian Joensen misti bóltin.
Yvirhøvur komu KÍ ikki til serliga nógvir møguleikar, men tá tað var nakað sum minti um vandastøður, var tað eftir horna ella fríspørk.
Tá 38 minuttir vóru farnir, so fekk Jóannes Bjartalíð bóltin og TB/FC Suðuroy/Royn verjan valdi at hyggja at og bakka móti egnum málið, hetta gjørdi tað alt ov lætt hjá unga, evnaríka KÍ leikaranum, sum kundi við sínum vinstrabeini leggja hann í bleytan boga uttan um Marius í okkara málið. 0-1 og hetta var ikki júst eftir okkara ætlan.
Nú mátti Ross enn eina ferð inn til hálvleiksprátið við tað útgangsstøði at venda dystinum. Ross tóktist at vera uppsettur, tí stutt undan hálvleiksbríksli frá Dagfinni var fjórði dómarin yviri hjá TB/FC Suðuroy/Royn venjaranum fyri at sissa hann.
Ross blandaði kortini í teimum fimtan minuttunum, sum førdi við sær, at Teitur Olsen var fluttur aftur í miðverjuna, har flestu viðhaldsfólkini mugu síggja sum hansara vænta stað at spæla. Poul Ingason var fluttur fram saman við Jón Krosslá og Stefan var fluttur eitt vet longur aftur á vøllin og nú í høgru síðu.
Eins væl dømt tað var, tá eini útlendski KÍ leikarin fekk gult í byrjanini av dystinum, eins skeivt tóktist tað, at Jonas Flindt ikki fekk gult kort fyri nakað, ið meira minti um morðatsókn á Búa Egilsson.
Burtursæð frá málinum hjá Jóannes og Adu, so vóru KÍ álopsmennirnir ikki serliga vandamiklir, serliga tóktist Jón Áki at hava skil á Jóannesi, sum burtursæð frá sjálvum málinum ongar skreytir framdi.
Ein langur bóltur var sendur fram í høgru síðu hjá okkum, sum Búi fór kempandi eftir, KÍ leikarar royndu at lata hann úr troyggjuni, men Búi vildi ikki gevast og dómarin valdi at lata spæli halda á fram. Búi kemur til baklinjuna og kann leggja bóltin fyri føturnar á Jón Krosslá, sum so mangan fyrr er ísakaldur og knallar bóltin í kassan til 1-1.
Stutt eftir hetta var sama kombinatiónin millum Búa og Jón á spæl, men hesu ferð valdi Jón at leggja eina róliga innsíðu á bóltin, sum fór á stongina og málmaðurin hjá KÍ kundi eftirfylgjandi taka sær av bóltinum. Hetta hevði verið enn eitt frálíkt comeback við Stórá, men so varð ikki.
Mats spældi fandango í verjuni og misti bóltin til Dion Splidt, sum kundi renna undan norska verjumannin hjá okkum. Inni fyri málinum er Adu, sum fær blaka seg og sett bóltin í mál til 1-2. Hetta var fyri at nú siga tað akkurát sum tað er, av hundanum til. Var verjan meira konsekvent, so vóru hvørgan av hesum málunum komin.
Annars spurdist ikki nógv burturúr, Jón Krosslá og Teitur høvdu tvey langskot úr frástøðu á umleið 35-40 metrum, men Kristian Joensen kundi bjargað báðum skotum uttan stórvegis trupulleikar.
At flyta Poul Ingason fram saman við Jón Krosslá førdi onki serligt við sær í dag, tíverri. Poul hevur annars víst seg at vera vandamikil, tá hann kemur fram av og á.
Nýggja máltalvan fekk loyvið at vísa mál til heimaliðið, men tíverri mátti hon enda við at vísa ein útisigur til fyrsta dystin. Eftir 1-1 málið steðgaði tíðin tíverri á nýggju máltalvuni.


text:
MÆLT VERÐUR ØLLUM VITJANDI, SUM HAVA VERIÐ UTTANLANDS, AT HALDA ALMENNA TILMÆLIÐ UM AT LATA SEG KANNA FYRI KORONU 2. DAGIN EFTIR KOMU OG IKKI AT VITJA BÚEINDIRNAR Í NBH, FYRR ENN EITT NEGATIVT SVAR ER FINGIÐ UPP Á KORONUKANNINGINA.
VITJANDI, SUM HAVA VERIÐ UTTANLANDS OG IKKI ERU KOPPSETT, EIGA IKKI AT VITJA Á BÚEINDUNUM, FYRR ENN TEY HAVA FINGIÐ NEGATIVT SVAR UPP Á KORONUKANNING 4. DAG EFTIR HEIMKOMU.
ER TALAN UM SERLIGAR UMSTØÐUR, BER TIL AT VENDA SÆR TIL DEILDARLEIÐARAN VIÐ UMBØN UM MØGULIG UNDANTØK FRÁ HESUM TILMÆLUM.
Í mars mánaði 1998 varð Sambýlið í Bøgøtu tikið í nýtslu. Har eru 7 búpláss. Húsini eru í trimum hæddum. Sambýlið húsast í mið- og á ovastu hæddini.
Deildarleiðari er Meibritt W. Djurhuus, sjúkrarøktarfrøðingur.
Adressa:
Bøgøta 34
700 Klaksvík
Tel. 457343
nbh@nbh.fo
Umsóknarblað fæst her.


text:
– Tá ið Hvalbiartunnulin varð skotin ígjøgnum skoyti KVF mær ikki ein tanka, hóast eg varð…
Tag: Jóhan Eli L. Poulsen
Hamranes og Breiðanes landa 120.000 pund til Kósina
Hamranes og Breiðanes landa 120.000 pund til Kósina
Jóhan Eli frá Fólkaflokkinum dámar als ikki lógina
Mær dámar als ikki lógina sum hon fyriliggur nú, tað eru nøkur ting ið skulu vendast…
Skift kanal, Tjóðveldi, skift kanal
Tað eru fiskimenn og útgerðarmenn, ið hava skapt virðið í fiskiskapi. Teir hava einki fingið forerandi.…
Fiskivinnan hevur aftur fingið virðuligar karmar
Hesir síðstu dagarnar hava verði stravnir, drúgvur og gevandi. Samgongan stemmaði í kvøld fiskivinnulógina ígjøgnum, Sjálvstýrið…
Huawei málið – fær tað avleiðingar fyri KVF?
Jóhan Eli L Poulsen, løgtingsmaður, hevur sett landsstýrismanninum í mentamálum, Jenis av Rana, skrivligan fyrispurning um…


text:
Tjóðveldi merkir fólkaræði: At tjóðin – fólkið í landinum – hevur valdið.
Tjóðveldi er ein hugsjón, ein rørsla og ein politiskur flokkur, sum stríðist fyri at skipa Føroyar sum eitt sjálvstøðugt og frælst land í heiminum við fólkaræði og javnrættindum fyri alt fólkið í Føroyum.
Millum tey politisku hjartamálini hjá Tjóðveldi eru: Altjóða samstarv, sjálvberandi búskapur, frælst vinnulív, eitt samhaldsfast og sosialt rættvíst samfelag, sterk mentan og samleiki, útbúgving fyri øll, burðardygg umsiting av tilfeinginum, økismenning fyri alt landið – og rættartrygd hjá hvørjum einstøkum menniskja.
Søgan
Tjóðveldisflokkurin varð stovnaður 22. og 23. mai 1948, beint eftir at heimastýrislógin varð sett í gildi fyri Føroyar, hóast føroyska fólkið á fólkaatkvøðu 14. September 1946 hevði sagt nei til heimastýri og ja til loysing. Føroyska fólkið hevur sostatt ongantíð samtykt ta skipan, ið vit liva undir í dag, og hevur ongantíð givið sín sjálvsavgerðarætt frá sær.
Flokkurin hevur síðani verið millum størstu flokkarnar á løgtingi og hevur sitið i skiftandi landsstýrum. Tjóðveldi hevur støðugt gingið undan við sínum hjartamálum, sum hava fingið stóra mótstøðu í byrjanini. Men tá ið úrslitini eru rokkin, taka øll undir við teimum sum sjálvsøgd og sum tað, ið er okkum dýrmætast.
Millum málini, ið Tjóðveldi hevur staðið á odda fyri at fremja, eru hesi:
At føroysk tjóðin umboðar seg sjálva í altjóða samstarvi – í samráðingum við onnur lond, í ítrótti og mentan og altjóða felagsskapum á ymsum økjum.
At føroyska fiskimarkið varð flutt út – fyrst út á 12 fjórðingar og síðan á 200 fjórðingar.
At tryggja minstuløn og sosialar trygdarskipanir hjá fiskimonnum og verkafólki.
At tryggja ognarrættin hjá føroyingum til undirgrundina.
At skapa nýggjar vinnulívsmøguleikar kring alt landið.
At taka ábyrgdina av nýggjum økjum og minka blokkstuðulin úr Danmark burtur.
At byggja upp føroyskt skúlaverk, heilsuverk og almannaverk.
At allir borgarar hava javnrætt í Føroyum og at vit ikki senda okkara fólk av landinum.
At stovna Húsalánsgrunnin, so tað gjørdist gjørligt hjá vanligum fólki at seta búgv.
At menna hægri útbúgving og gransking í Føroyum.
At byggja upp føroyskar mentanarstovnar, søvn og stuðla listafólki.
At fáa føroyskt Útvarp og Sjónvarp.
At binda landið saman við vegum, brúm, tunlum og byrgingum.
At fáa føroyskt flogfelag.
At byggja út orkuframleiðsluna í Føroyum.
At fáa burðardygga stovnsrøkt.
At skipa náttúruvernd og lóggávu fyri umhvørvisvernd á sjógvi og landi.
At mótmæla hernaðarútbyggingini í Føroyum undir kalda krígnum, har avgerðir vórðu tiknar, uttan at Føroya fólk varð kunnað ella eftirspurt.
At betra um handilssambond Føroya um allan heim.
At fáa Føroyum sjálvstøðuga umboðan í Norðurlandaráðnum.
At Føroyar eru uttan fyri ES…. og mangt, mangt annað.


text:
DansiEksperimentið 2021
Kom og uppliv hvat okkara eldhugaðu, dugnaligu dansarar takast við í løtuni - bæði her heima og úti í heimi - í Løkshøll 18. & 19. september!
DansiEksperimentið er ein árlig, tvørlistarlig verkætlan og dansiskeið á Føroya Fólkaháskúla, ið savnar føroyskar áhuga- og yrkisdansarar á einum felags palli, har alt ber til. Framførslan er sett saman av ymsum dansibrotum, framleidd av ymsum koreografum. Kom og fá innlit í alskyns dansistílar og hugløg. Í ár verður aftur møguligt at uppliva dans í samanspæl við livandi tónleiki. Vit hava einans tvær sýningar í ár, og tískil er sera avmarkað við plássum.
Sýningar
Leygardagin 18. september kl. 19:00
Sunnudagin 19. september kl. 16:00
Prísur: kr. 150
Aldursmark: børn í skúlaaldri og uppeftir
Stuðlar: Mentamálaráðið, Tórshavnar Kommuna, Runavíkar Kommuna, MáF, Atlantic Airways, Burn, PE á Heykavegnum


text:
Ein broyting leygardagin
Summar Festivalurin hevur gjørt eina broyting fyri leygardagin.
Summar Festivalurin hevur havt framúr gott veður í tveir dagar, og tað verður eisini gott veður leygardagin. Veðurstovurnar rokna tó við nógvum regni og nakað av vindi eftir midnátt, og tí hevur Summar Festivalurin gjørt eina broyting í skránni fyri leygardagin.
Signar Homrum, sum skuldi spæla á Vágsbøi kl 02:00, fer at spæla kl 16:00 ístaðin. Lagt verður tí upp til eina hugnaliga seinnapartskonsert á Vágsbøi, har Signar og hansara menn fara at spæla tey kendu hittini og spildurnýggja sangin, ið Signar gav út fyrr í vikuni.
Annars verða allar aðrar tíðir í skránni hildnar.


text:
3. deild: TB – Víkingur 4-2
Leygardagin vóru tveir dystir í vaksnamannadeildini hjá TB, har 1. deildarliðið skuldi taka móti B68. Tíverri fyri teir endaði hesin við einum 2-5 úrsliti og ongi stig til okkara næstbesta lið.
Nakrar minuttir aftaná so stóð 3. deildarliðið hjá felagnum á vøllinum við Stórá. Hetta skuldi gerast ein sera undirhaldandi, spennandi og til tíðir væl leiktur dystur.
Veðrið var av tí fínasta, tá leikt var og tað til stóra gleði fyri nøkrum av teimum sólslikkandi fýrunum á liðnum.
Vit byrjaðu dystin í einari 4-4-1-1 formatión.
Hugin – Pætur, Jákup, Tórur, Ólavur – Jan, Búi, Páll Heri, Benjamin – Arthur – Kaj.
Á bonkinum vóru: Kristin Andrias, Petur, Jónhard, Danjal Eli og Júst.
Dysturin byrjaði væl og vit royndu at spæla eitt sindur av skilagóðum fótbólti, men høvdu vit verið meira kreativir og vaknir, so kundu vit ferð eftir ferð spælt snilt og lætt framvið verjuna hjá Víkingi, tí hon var sera passiv. Men tað bagdi tó ikki stórvegis allíkavæl, vit fingu fleiri mál seinni í dystinum.
Eftir eina løtu noyddist Búi, skaddur, fara av vøllinum og í hansara stað kom Jónhard inn og byrjaði skjótt at fordeila bóltar í eystur og vestur.
Tað var júst sami Jónhard, sum eftir 25 minuttir vóru farnir langaði bóltin sera vakurt í handara horn við einum frálíkum langskoti úr eini 20 metrum. Hetta var til stóra frøi fyri TB leikarar.
Víkingarnir vóru tó ikki heilt ófarligir, tí teir høvdu fleiri støður, har vit bara kunnu seta prís uppá, at vit hava ein so góðan málmann sum Hugin – hann var onki minni enn fantastiskur í dystinum har hann stórbjargaði fleiri ferðir.
Tá tað stundaði til hálvleiks gav eitt av okkara vandamiklu vápnum mál. Sum fáur, so kann Arthur blaka ein bólt langt av fjandanum til og hetta skuldi vísa seg at eydnast ómetaliga væl móti mótstøðuliðnum úr Víkingi.
Vit fáa eitt innkast við hornaflaggið og Arthur verður sjálvsagt biðin um at kasta, og tað hann so ger. Eitt sindur tilvildarligt dettur bólturin fyri føturnar á Jan og hann tekur, sum um hann lempaði kol við fótinum og skovlar bóltin inn um strikuna til 2-0 og hetta gjørdist eisini hálvleiksstøðan.
Vit fara síðani til hálvleiks við einum stórum smilið og millum annað Jan var sera fegin eftir endiliga at hava fingið hol á eftir at hava misnýtt nógvar aðrar kjansir í ár. Menn leskaðu sær á við einum vatndropa og so var tíðin komin at fara í gongd við øðrum hálvleiki.
Tíverri byrjar hann onki serligt fyri okkara part, tí longu 10 minuttir inni í hesum hálvleikinum, so er galið. Ein Víkingur fær sett bóltin í netið og hetta gevur okkum eitt sindur av nervum og vit byrja at oyðileggja okkara egna spæl.
Tað sleppa tó ikki at ganga nógvir minuttir, so er Jan aftur uppá spæl, hetta málið skuldi vísa seg at gerast ein endurtøka av málinum til 2-0, næstan. Arthur sendir eitt óhugnaligt innkast innfyri og bólturin dettur aftur fyri føturnar á Jan, sum setur hann í kassan til 3-1.
Víkingarnir góvu tó ikki heilt skarvin yvir og megna teir at svara aftur og gera tað til 3-2 og tá byrjaðu TB’arnir so smátt at ristast eitt sindur í brókunum. Málið hjá Víkingi kom eftir 70 minuttir vóru leiktir og tí var spenningurin øgiligur í endanum av dystinum, har teir royndu at pressa okkum.
Vit vóru troyttir, men tíbetur vóru teir eisini og hetta kom Jan til gagns í ein av allarsíðstu minuttunum av dystinum. Víkingarnir høvdu horna og vóru nógvir komnir við fram, bólturin verður taklaður burtur og Jan fær fatur á honum beint uttanfyri okkara egna brótsteig og síðani gongur tað skjótt. Ein spurt við bóltinum frá tí eina brótsteiginum til hin og undervejs eydnaðist tað at renna framvið nøkrum útlúgvaðum Víkingum, sum bert kundu hyggja at. Jan drønar fram og er púra einsamallur og velur lætt og elegant at seta bóltin í handara síðunet til endaligu støðuna 4-2.
Næsti dystur hjá okkum í 3. deild verður móti Víkingum aftur, tá verður tað A-liðið, ið vit fara at møta í Gøtu, meðan tað leygardagin var B-liðið, ið vit møttu, har veteranar sum Magni Jarnskor vóru við.


text:
Skrivar tú trygging verður eisini leitað eftir øðrum endingum av orðinum sum t.d. tryggingar og tryggingarvirksemi.
Skrivar tú ?trygging verður leitað eftir orðum sum t.d. lívstrygging og lívstryggingar.
Skrivar tú ”trygging” verður einans leitað eftir júst hesum sniðnum av orðinum.
15. mai 2007Nr. 45
Løgtingslóg um landsjørð, sum seinast broytt við løgtingslóg nr. 194 frá 23. desember 2018
Jørð hjá tí almenna
§ 1. Eftir reglum, nevndar niðanfyri, fyrisitur Búnaðarstovan, sum er stovnur undir landsstýrismanninum, alla almenna jørð, ið ikki verður fyrisitin av ella er skrásett sum ogn hjá øðrum almennum stovni, herundir kommununum.
Jørð í festi
§ 2. Búnaðarstovan hevur rætt til at lata almenna jørð í festi.
Stk. 2. 1) Festið stendur við so leingi, festarin er á lívi, tó í mesta lagi til hann hevur fylt 70 ár. Festari kann tó eftir umsókn fáa longt hetta fyri 5 ár í senn.
Stk. 3. Jørð kann verða latin í festi í eitt avmarkað styttri áramál.
Stk. 4. Festitreytirnar verða ásettar í einum festibrævi. Festibrøvini skulu gjølla skila til, hvat hoyrir til festið. Búnaðarstovan ger reglur um fyrisettar festitreytir, sum landsstýrismaðurin skal góðkenna.
Stk. 5. Raksturin av festum kann verða lagdur í partafelag ella smápartafelag, sum festarin eigur. Landsstýrismaðurin ásetir í kunngerð nærri reglur hesum viðvíkjandi.
§ 3. Festarin rindar øll gjøld, sum hvíla á festinum, og rindar festileigu. Landsstýrismaðurin ásetir í kunngerð nærri reglur fyri, hvussu leigan verður ásett.
Festaraskifti
§ 4. Festarar hava rætt til at avhenda festibrøvini til persónar, sum lúka krøvini til jarðarbrúkskunnleika. Landsstýrismaðurin ásetir í kunngerð nærri reglur um hesi krøv.
Stk. 2. 2) Búnaðarstovan skal góðkenna avhendingina av festibrøvum, eins og Búnaðarstovan skal góðkenna møguliga veðseting av festibrøvum. Áðrenn Búnaðarstovan góðkennir avhending ella veðseting, skal Búnaðarstovan kunna Búnaðargrunnin um ætlanina, og skal Búnaðargrunnurin hava rætt at tryggja sær veð í festibrævinum fyri verandi lán, sbr. stk. 5, áðrenn góðkenning verður givin.
Stk. 3. Avhendanin minkar ikki um rættin hjá fyrisitingini at fremja tiltøk eftir lógini, uppi í hesum at taka festibrævið aftur.
Stk. 4. Rætturin at avhenda festibrøvini fevnir ikki um útleiging ella tílíkt.
Stk. 5. Ger veðhavari sín veðrætt galdandi í festibrævinum, ella tá ið festari doyr, skal veðhavarin ella búgvið eftir festaran, áðrenn eitt ár er gingið, avhenda fólki, sum lýkur krøvini til jarðarbrúkskunnleika, festibrævið. Stk. 6. Verður ásetta freistin at avhenda festibrævið ikki hildin, kann Búnaðarstovan taka festibrævið aftur. Veðhavarin ella búgvið eftir festaran hevur rætt til endurgjald sambært § 5, stk. 5 og 6.
Stk. 7. Soleiðis, sum Búnaðargrunnurin hevur latið festara lán, áðrenn henda lóg er komin í gildi, kann grunnurin tryggja sær, at hann kann fáa 1. veðrætt í festibrævinum og føstu ognunum á avvarðandi festi, tá ið ognir verða yvirtiknar sambært § 6, stk. 1.
Stk. 8. Festi kann verða lagt saman við øðrum festi, og festi kann verða býtt sundur, um umstøðurnar tala fyri tí. Landsstýrismaðurin ásetir í kunngerð nærri reglur hesum viðvíkjandi.
Festitreytir
§ 5. Tann, ið hevur landsjørð í festi, skal hava bústað sín á somu oyggj, sum festið er. Búnaðarstovan kann í serstøkum førum loyva undantaki frá hesum. Landsstýrismaðurin ásetir í kunngerð nærri reglur um bústað hjá festara og um møguligt undantak frá hesum.
Stk. 2. Búnaðarstovan hevur eftirlit við festinum. Verður staðfest við eftirliti ella á annan hátt, at treytirnar viðvíkjandi bústaði og festileigu ikki verða hildnar, at kríatúr og- ella jørð verður misrøkt, ella um festarin ikki heldur sínar lánsskyldur til Búnaðargrunnin fyri lán, sum eru tikin, áðrenn henda lóg er komin í gildi, skal Búnaðarstovan taka støðu festarans til viðgerðar og áleggja festara at fáa viðurskiftini við festinum í rættlag. Verður áheitanin ikki fylgd, kann Búnaðarstovan siga festimálið upp.
Stk. 3. Um djóralækni staðfestir djórapínslu á festinum, eigur Búnaðarstovan beinanvegin fyribils at taka rættin frá festara at sita við festinum. Verður festarin seinni dømdur fyri djórapínslu, missir viðkomandi festari festi.
Stk. 4. Noktar festarin eftirlitinum upp- lýsingar sambært stk. 2, kann Búnaðarstovan siga festimálið upp.
Stk. 5. Tá ið festimál er uppsagt eftir stk. 2 ella 3, kann Búnaðarstovan krevja, at bygningar verða avhendaðir, sum eru ogn festarans, men eru knýttir at rakstrinum, sambært § 11, stk. 8. Avvarðandi festari hevur rætt til endurgjald fyri bygningarnar, sum verða avhendaðir á henda hátt.
Stk. 6. Endurgjaldið sambært stk. 4 verður ásett av metingarfólki, sum Búnaðarstovan og festarin útnevna í felag. Endurgjaldið verður sett í mun til samlaða søluvirðið fyri festið. Semjast partarnir ikki at velja metingarfólk, velur sorinskrivarin metingarfólkið.
Stk. 7. Er talan um ítak um helvtarbýti, sambært § 11, stk. 2 og 3, verður helvtarpeningur av metingarvirðinum at rinda á festikontu.
Festirættindi
§ 6. 3) Festari kann keypa innstøðu, sethús, fjós og aðrar bygningar við hóskandi undirlendi, sum hoyra til festið. Sethús kann hann keypa sjálvur ella saman við hjúnafelaga. Undantiknir keypsrættinum eru bygningar o.a., sum hava serligan fornfrøðiligan ella annan týdning fyri landið at eiga. Landsstýrismaðurin ásetir í kunngerð nærri reglur viðvíkjandi sølu til festara, uppi í hesum, hvat er undantikið at kunna seljast.
Stk. 2. Festarin hevur rætt til at nýta festið við lunnindum, harímillum veiðirættindi av festinum, rætt til at fiska í áum og vøtnum, og torvskurðar- og kolanámsrætt til egna nýtslu.
Stk. 3. Festarin hevur rætt til at leiga øðrum lendi til fóðurframleiðslu og harímillum lendi at dyrka til fóðurframleiðslu fyri eyga, traðir og traðarstykkir, og stykkir til urtagarðsbrúk. Slík leigumál eru avmarkað til at galda í mesta lagi 20 ár í senn.
Stk. 4. Festarin hevur rætt til at leiga veiðirættindi, undir hesum fuglabjørg og urðar, tó í mesta lagi fyri 1 ár í senn. Leiguinntøkur fara til festaran sjálvan. Landsstýrismaðurin ásetir í kunngerð nærri reglur um rætt hjá festara til leigu av lendi og veiðirættindum, um nýtslu av lendi v.m. og um leiguáramál.
Stk. 5. Fólk, sum eru áhugað at leiga lendi frá festara, og sum eru búsitandi í somu markatalsbygd, sum festarin, sum hevur lendi at leiga út, hava frammíhjárætt at leiga lendið.
Stk. 6. Reglurnar í § 7, stk. 3 til 5 eru somuleiðis galdandi fyri øll leigumál sbrt. § 6, stk. 3.
Leigan av landsjørð v.m. 4)
§ 7. Sum undantak kann Búnaðarstovan sjálv taka upp mál at leiga lendi burtur av landsjørð til fóðurframleiðslu og har ímillum lendi at dyrka til fóðurframleiðslu. Harumframt hevur Búnaðarstovan heimild til at leiga út traðir og traðarstykkir, stykkir til urtagarðsbrúk, grundstykkir til húsabygging, vinnu-, ítróttar- og frítíðarendamál og almenn endamál o.a. fyri ávísa tíð. Leiguinntøkur verða fluttar á festikontu. Landsstýrismaðurin ásetir í kunngerð nærri reglur um virksemið hjá Búnaðarstovuni um leigu av landsjørð v.m. .
Stk. 2.5) Áðrenn jørð verður útleigað burtur av einum festigarði ella leigutrøð, skal festarin/leigarin verða eftirspurdur. Fæst semja ikki um leigumál, kunnu partarnir krevja málið lagt fyri landbúnaðarstevnu við kærurætti til yvirlandbúnaðarstevnu.
Stk. 3. Verður jørð útleigað sambært stk. 1, skal Búnaðarstovan fyrst ætla um, um tað at leiga lendi, skaðar festið. Búnaðarstovan skal ansa eftir, at jørð ikki verður innløgd av haganum, so leingi innløgd jørð er, ið ikki verður nýtt samsvarandi treytunum í leigusáttmálanum.
Stk. 4. Leigusáttmáli verður gjørdur, sum tilskilar, hvat lendið skal verða brúkt til, og ásetur leigutreytir. Eisini skal verða sett í leigusáttmálan, hvørjar fylgjur tað fær, verður lendið ikki brúkt samsvarandi sáttmálanum, og um treytirnar annars ikki verða hildnar.
Stk. 5. Leiguavtala sbrt stk. 1 fellur burtur ella kann verða søgd upp, tá ið:
1) leigari doyr, og hjúnafelagi ikki er eftir hann,
2) felag stendur sum leigari, og felagið verður avtikið ella verður óvirkið, ella
3) leigarin ikki fylgir teimum treytum, sum ásettar eru í sáttmálanum ella lóggávuni annars.
§ 7 a. 4) 6) Búnaðarstovuni verður heimilað at taka aftur nýtslurætt frá festara til ein part av lendi ella alt lendið, tilhoyrandi festi, og leiga kommunu lendið til almannagagnligt endamál. Áðrenn nýtslurættur til lendið verður tikin aftur, skal festarin verða eftirspurdur.
Stk. 2. 6) Verður nýtslurættur til lendið tikin aftur sbrt. stk. 1, skal kommunan rinda fult endurgjald, herundir:
1) endurgjald fyri mist bit og skerda fóðurframleiðslu sbrt. § 10, og endurgjald fyri annan fíggjarligan miss, festarin hevur, og
2) tær útreiðslur, sum Búnaðarstovan hevur av at broyta lendisnýtsluna samsvarandi leigusáttmálanum.
Stk. 3. 6) Fæst ikki semja um endurgjald fyri annan fíggjarligan miss, ið festari hevur, sbrt. stk. 2, nr. 1, skal Búnaðarstovan heita á festara og leigara um í felag at útnevna metingarfólk at áseta endurgjaldið. Semjast partarnir ikki um at velja metingarfólk í seinasta lagi 4 vikur eftir áheitan frá Búnaðarstovuni, velur sorinskrivarin metingarfólkið.
Stk. 4. Búnaðarstovan skal kunna Búnaðargrunnin um ætlanina at taka aftur nýtslurætt til lendið. Búnaðargrunnurin skal hava rætt til at tryggja sær veð fyri verandi lán og gera sín veðrætt galdandi, áðrenn ætlanin verður framd.
Stk. 5. 6) Avgerðin um at taka aftur nýtslurætt til lendið og ásetingin av endurgjaldinum fyri annan fíggjarligan miss, sbrt. stk. 2, nr. 1, kunnu leggjast fyri landbúnaðarstevnu við kærurætti til yvirlandbúnaðarstevnu.
Stk. 6. 6) Endurgjaldið til festara fyri annan fíggjarligan miss, ið festari hevur, sbrt. stk. 2, nr. 1, verður goldið festara. Ásetingarnar í § 11, stk. 3-7 verða tó samsvarandi nýttar í sambandi við, at endurgjald verður latið fyri bygningar.
Stk. 7. 6) Búnaðarstovan ger leigusáttmála við kommununa samsvarandi reglunum í § 7, stk. 4 og stk. 5, nr. 3. Leigumál skulu sum aðalregla ikki vera styttri enn 30 ár og geva møguleika fyri leingjan. Landsstýrismaðurin ásetir í kunngerð leiguupphæddina. Leiguinntøkurnar eftir hesi grein verða fluttar á festikontu hjá festinum ella, um alt lendið, tilhoyrandi festið, verður útleigað, í felags festipulju.
§ 8. Hvørja ferð eitt leigumál er at enda komið, letur Búnaðarstovan leigumálið kanna og tekur støðu til, um grundarlag er fyri endurgjaldskravi móti seinasta leigara.
Søla av landsjørð
§ 9. Búnaðarstovuni verður heimilað burtur av landsjørð at selja jørð til almenn endamál, grundstykkir til húsabygging, handils- og ídnaðar-, havbúnaðar-, ítróttar- og frítíðarendamál o.a. Áðrenn jørð verður seld burtur av einum festigarði ella leigutrøð, skal festarin/leigarin verða eftirspurdur. Keypspeningurin verður fluttur á festikontu.
Stk. 2. Verða øki seld til slík endamál, sum nevnd eru í stk. 1, skal Búnaðarstovan ansa eftir at selja ódyrkaða jørð fram um dyrkaða, og jørð, sum er óvanda dyrkilendi fram um gott lendi. Búnaðarstovan skal somuleiðis ansa eftir, at ikki verða seld øki, ið liggja soleiðis fyri, at sølan skaðar ella minkar um virðið á grannajarðarbrúki meira, enn neyðugt er.
Stk. 3. § 7, stk. 2 er eisini galdandi sølum viðvíkjandi
Stk. 4. Saman við keypsprísinum verður kravd avloysing fyri bit.
Endurgjald til festarar og jarðarprísir
§ 10. 6) Tá Búnaðarstovan selur til byggigrundir ella tílíkt burtur av jørð ella tekur aftur nýtslurætt til lendi, sbrt. § 7 a, hevur hagin ella festarin rætt til endurgjald, sum svarar til avloysing fyri bit. Eisini hevur hagin ella festarin rætt til endurgjald og fyri skerdar møguleikar fyri fóðurframleiðslu í summarhálvuni. Landsstýrismaðurin ásetir í kunngerð nærri reglur um, hvussu endurgjald hesum viðvíkjandi verður ásett. Fæst ikki semja um endurgjaldið, verður málið viðgjørt eftir ásetingunum í § 37 í hagalógini. Endurgjaldið til haga ella festara verður rindað eftir ásetingunum í § 37 a í hagalógini.
§ 11. Landsstýrismaðurin ásetir í kunngerð nærri reglur um, hvussu jarðarprísir, prísir fyri bygningar á festum, gjøld fyri avloysing av biti, prís fyri innistøðuna o.a. og gjøld fyri leigu av jørð verða ásett. Somuleiðis ásetur landsstýrismaðurin sakargjøld, sum Búnaðarstovan kann krevja.
Stk. 2. Í teimum førum, har festarar sjálvir keypa bygningar á festum við hóskandi grundøki, kann hetta gerast við, at festarin rindar fyri grundøkið.
Stk. 3. Tá ið festari yvirtekur bygningar eftir stk. 2, skal næstu ferð, bygningarnir verða seldir/avhendaðir, helvtin av sølupeninginum rindast á festikontu (helvtarpeningur). Tað er festarin, búgvið eftir festaran, veðhavari ella keypari á tvingsilssølu, ið skal rinda helvtarpeningin. Helvtarpeningurin skal vera minst helvtin av metingarvirðinum á bygningunum. Metingarvirðið verður ásett av metingarfólki, ið Sorinskrivarin útnevnir. Helvtarpeningur verður niðurskrivaður rættlinjað yvir 10 ár soleiðis, at festari, ið hevur sitið við einum festi í 10 ár ella meira, ikki rindar helvtarpening. Tá ið festarin yvirtekur bygningar eftir stk. 2, skipar Búnaðarstovan fyri at tinglýsa ítak um treytirnar, nevndar í stk. 3, á ta føstu ognina.
Stk. 4. Tá ið bygningar, nevndir í stk. 2 og 3, verða uppaftur seldir, skal helvtin av sølupeninginum av søluni rindast á festikontu eftir ásetingunum í stk. 3. Helvtarpeningur, goldin av undanfarna festara, skal dragast frá soleiðis, at ongantíð kann verða goldið meira enn helvtin av søluvirðinum við seinni sølu av bygningunum.
Stk. 5. Reglan í stk. 3 og 4 er ikki galdandi, um festari doyr innan 10 ár eru liðin frá tí, hann tók við festinum.
Stk. 6. Fyri keyp av bygningum sambært stk. 2 og 3, sum hava fingið fígging av festikontu, er galdandi, at henda upphæddin skal endurrindast fyri seg. Upphæddin verður tó niðurskrivað rættlinjað yvir 25 ár.
Stk. 7. Tá ið bygningar, sum festari hevur keypt sambært stk. 2, nr. 2 og stk. 3, verða víðariseldir, kunnu íløgur, sum festarin hevur gjørt, síðani hann tók yvir bygningarnar, mótroknast í sølupeninginum. Mótrokningin, sum er íløguupphæddin, niðurskrivað rættlinjað yvir 25 ár, er treytað av, at festarin kann skjalprógva íløguupphæddina.
Stk. 8. Eisini er galdandi fyri bygningar, sum verða yvirtiknir eftir stk. 2, at teir skulu hava tinglýst ítak um, at teir eru knýttir at rakstrinum á festinum. Hetta er tó ikki galdandi fyri sethús. Ítøkini um tilknýti til raksturin á festinum kunnu verða strikað eftir góðkenning Búnaðarstovunnar og eftir gjøllari ásettum reglum frá landsstýrismanninum hesum viðvíkjandi.
Gildiskoma
§ 12. 7) Henda løgtingslóg kemur í gildi, tá tað í kunngerð verður ásett av landsstýrismanninum.
Stk. 2. Samstundis fer úr gildi løgtingslóg nr. 20 frá 17. mai 2004 um landsjørð.
Stk. 3. Reglur, ásettar við heimild í tí í stk. 2 nevndu lóg, eru galdandi við teimum í hesi lóg fylgjandi broytingum, til tær verða broyttar, settar úr gildi, ella til aðrar reglur, givnar við heimild í hesi lóg, verða settar ístaðin.
Tórshavn, 15. mai 2007
Jóannes Eidesgaard (sign.)
løgmaður
/ Bjarni Djurholm (sign.)
Lm. nr. 107/2006
1) Broytt við løgtingslóg nr. 194 frá 23. desember 2018.
2) Broytt við løgtingslóg nr. 102 frá 25. november 2008.
3) Broytt við løgtingslóg nr. 47 frá 17. mai 2011.
4) Broytt við løgtingslóg nr. 65 frá 17. mai 2013.
5) Broytt við løgtingslóg nr. 98 frá 1. november 2007, sum er sett í gildi við kunngerð nr. 102 frá 9. november 2007, har ásett verður at broytingin kemur í gildi 15. november 2007.
6) Broytt við løgtingslóg nr. 66 frá 15. mai 2014.
7) Løgtingslógin er sett í gildi 1. november 2007 við kunngerð nr. 94 frá 23. oktober 2007.


text:
Sundurlesing og skilnaður
Um so er at báðir partar ynskja sundurlesing – og seinri hjúnaskilnað – so er tað Ríkisumboði sum tekur sær av slíkum. Er semja um hjúnaskilnað, kann hann fara úr gildi seks mánaðir eftir sundurlesing.
Sundurlesing merkir í veruleikanum royndartíð og kann fara úr gildi. Bert við at tit flyta saman aftur og harvið geva hjúnalagnum ein møguleika afturat er støðan óbroytt. Bert í samband við ótrúskap, harðskap móti hjúnafelaga/børnum, tvígifta ella 2 ára fráveru, verður givið loyvi til hjúnaskilnað uttan sundurlesing. Tað kostar 500 kr. at fáa viðgjørt ein hjúnaskilnað hjá ríkisumboðsmanninum. Tit fáa sendandi skrásetingarblað og skulu fylla út og senda tað til Ríkisumboðið.
Fyri at fáa loyvi til sundurlesing frá Ríkisumboðnum er neyðugt:
- At tit eru samd um, at tit vilja sundurlesast
- At tit saman møta upp til treytaða seming hjá Ríkisumboðnum
- At tit eru samd um t.d. hjúna endurgjald og tíðarskeið (ikki upphædd)
- At tit eru samd um foreldramyndugleika – ikki neyðturviliga viðurskifti í samband við samveru
- At tit eru samd um, hvør av tykkum skal hava rættin til ein møguligan bústað. Í samband við egin hús skal avtala gerast um býti, og at Ríkisumboðið er nøgt við at treytirnar eru í lagi.
Í samband við sundurlesing og hjúnaskilnað fara úr gildi allar aðrar avtalur um samogn og sínámillum arva avtalur. Meðan sundurlesingin ferð fram kann hvørgin av tykkum ganga inn í nýggj hjúnalag.
Sundurlesing í samband við dómstól
Tað ber til at fremja hjúnaskilnað við einari rættarsak. Tað krevur bert at tann eini parturin ynskir sundurlesing – hin parturin hevur ongan møguleika at seta seg ímóti hesum ynski. Tann av hjúnunum sum ynskir sundurlesing, skal fáa sín løgfrøðing at reisa sakarmál við rættin. Partarnir gjalda sjálvir sakarmálskostnað, men einki rættargjald.
Á rættarfundinum verða samráðingar um treytir fyri sundurlesing, harumframt spurningurin um foreldramyndugleiki og møguliga gjaldskyldu. Búgva tey til leigu tekur rætturin støðu, men hava tey fasta ogn tekur rætturin avgerð tá sjálvt búgvi verður gjørt upp.
Býti og samogn
Talan er um samogn i hjúnarbandsstøðuni, um ikki parið hava undirskrivað serogn. Býti av ogn merkir býti av øllum tit eiga: hús, summarhús, sjónvarp teldur, møblar, pengar, pensjónsviðurskiftir – stutt sagt alt tit eiga. Í býtinum er talan um alla ogn og alla skuld, sum tit hava tá tit verða skild. Við skilnað verða ognirnar gjørdar upp fyri hvønn einstakan hjúnafelaga. Um so er at tann eini hjúnafelagin hevur ágóða skal hann býtast, men er talan um hall fer einki býti fram.


text:
Marjun Syderbø Kjelnæs er fødd í 1974 og uppvaksin í Havn. Hon tók studentsprógv í 1993 og var útbúgvin sjúkrasystir í 1998.
Hon hevur skrivað stuttsøgur og útvarpsleikir. Høvuðsevnið í skaldskapi Marjunar snýr um tær undranarverdu treytir, vit menniskju liva undir. Tað, sum hugtekur hana mest, er tríeindin: skilið, kenslan og trongdin.
Frá 2004 til 2010 var Marjun nevndarlimur í rithøvundafelagnum. Í 2011 vann hon Norðurlendsku barnabókavirðislønina fyri skaldsøguna Skriva í sandin, og í 2008 vann hon Barnabókavirðsløn Tórshavnar býráðs. Harumframt hevur hon fingið gávugóðsúr Grunni Thorvald Poulsens av Steinum og 3 ára starvsløn úr Mentanargrunni Landsins.


text:
Vit nýta hesar cookies á okkara heimasíðu. Í høvuðsheitinum er talan um cookies sum samla hagtøl yvir vitjandi.
Føroyska persónuspplýsingarlógin og tilhoyrandi kunngerðir, og The General Data Protection Regulations (GDPR), ið umfatar alt ES, hava sum endamál at verja og betra um rættindini hjá tí skrásetta. Hendan verjan umfatar verju av persónsupplýsingum, verju móti ólógligari viðgerð av persónsupplýsingum og verju móti óavmarkaðum flutningi av persónsupplýsingum millum ES-lond. Viðmerkjast skal, at GDPR umfatar ikki upplýsingar, ið longu eru almennar.
Hvørji vit eru
Hesin politikkur er galdandi fyri okkara heimasíðu, https://www.lunnar.fo.
Hvørjar persónligar upplýsingar vit samla og hví
Sambandsfrymlar
Við at útfylla sambandsfrymilin við tínum upplýsingum, gevur tú loyvi, at hendan heimasíða kann nýta hesar upplýsingar til, at svara spurningum, tilboðum ella øðrum slagi av fyrispurningum, sum fylgir endamálinum hjá frymilinum.
Vanliga verður spurgt eftir: teldupostbústaði, fornavni, eftirnavni, og telefonnummari.
Cookies
Um tú leggur eina viðmerking á okkara heimasíðu, loyvir tú okkum at goyma títt navn, tín teldupostbústað og heimasíðu í farsporum (cookies). Hetta er til tín hentleika, so tær ikki nýtist at tøppa inn tínar upplýsingar av nýggjum, tá tú leggur eini boð afturat á heimasíðuni. Hesi farspor eru galdandi í eitt ár.
Um tú hevur ein brúkara og innritar á hesa heimasíðu, seta vit eitt fyribils farspor fyri, at staðfesta um tín netkagi loyvir nýtslu av farsporum. Hetta farspor inniheldur ongar persónligar upplýsingar og verður strikað tá tú sløkkjur netkagan.
Tá tú innritar seta vit fleiri farspor, fyri at goyma tínar innritingarupplýsingar, tíni persónligu val og uppseting í umsitingini. Um tú velur “Minst til mín” undir innritan, heldur tín innritan í tvær vikur. Um tú útritar, verða øll farspor strikað.
Um tú broytir ella útgevur eina grein, verður enn eitt farspor lagt í tín netkaga. Hetta farsporð inniheldur ongar persónligar upplýsingar, og goymir einans eymerkingarnummari á greinini, sum tú júst hevur broyt. Hetta farspor fer úr gildið eftir einum degi.
Greining (analytics)
Google Analytics er ein netgreiningatænasta, sum er útvega av Google Inc. (“Google”). Google brúkar upplýsingar ið teir savna, at spora og greina brúkið av hesi heimasíðu, fyri at gera frágreiðingar um hendingar á síðuni, og deila tær við aðrar Google tænastur.
Google kann brúka hesar upplýsingar, at síggja samanhang og persónliggera lýsingar á sínum egna lýsingarplatformi.
Persónligir upplýsingar ið teir kunnu savna: Farspor og upplýsingar um brúk.
Um tú skrivar eina viðmerking, verður viðmerkingin og tað metadata, ið hoyrir til goymd í óavmarkaða tíð. Hetta er av teirri grund, at vit kunnu kenna brúkaran aftur og vátta øllum eftirfylgjandi viðmerkingum sjálvvirkandi, í staðin fyri at hava eina kø av viðmerkingum, sum skulu eftirhyggjast.
Fyri tey ið skráseta seg, sum brúkara á okkara heimasíðu (um møgulleiki er til tað), goyma vit teir persónligu upplýsingar, sum tey geva á teirra vanga. Allir brúkarar kunnu síggja, broyta og strika sínar persónligu upplýsingar til eina og hvørja tíð (undantikið at broyta brúkaranavn). Umsitararnir av heimasíðuni kunnu eisini síggja og broyta hesar upplýsingar.
Hvønn rætt hevur tú yvir tínar upplýsingar
Um tú hevur ein brúkara á hesari heimasíðuni, ella hevur skrivað viðmerkingar, kanst tú umbiða at fáa tínar upplýsingar útvegaðar. Tú kanst eisini umbiða, at vit strika allar upplýsingar vit hava um teg. Hetta er tó ikki í rokna teir upplýsingar, ið vit eru forplikta at goyma, fyri umsitingar-, lógar- ella trygdarávum.
Tíni rættindi sum skrásettur
Tá vit hava tínar persónsupplýsingar í varðveiðslu ella í viðgerð, hevur tú sum skrásettur altíð hesi rættindi:
Rætt til atgongd – Tú hevur altíð rætt til, at fáa avrit av teimum upplýsingum, ið vit hava um teg.
Rætt at rætta – Tú hevur rætt til, at fáa rættað tær dátur, ið eru skeivar ella ófullfíggjaðar
Rætt at verða gloymdur – Tú hevur undir ávísum umstøðum, rætt til at biðja um at tær persónsupplýsingar, ið vit hava um teg, skulu verða strikaðar.
Rætt at avmarkað viðgerð – Undir ávísum umstøðum hevur tú rætt til, at seta avmarkingar fyri hvussu tínar persónsupplýsingar verða viðgjørdar.
Rætt til flyting av dáta – Tú hevur rætt til, at biðja um at tínar upplýsingar verða fluttar til annan veitara/felagsskap.
Rætt at mótmæla – Í ávísum førum hevur tú rætt til, at mótmæla, at tínar persónsupplýsingar verða viðgjørdar ( millum annað til beinleiðis marknaðarføring “direct marketing”).
Rætt at mótmæla móti sjálvvirkandi viðgerð – Tú hevur rætt til at mótmæla í móti, at tínar persónsupplýsingar eru fyri sjálvvirkandi viðgerð, ið verður nýtt til avgerðir, sum snúgva seg um teg ella til profilering av tær.
Hvar vit senda tykkara upplýsingar
Viðmerkingar kunnu vera sendar ígjøgnum eitt automatiserað spamfiltur.
Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
Neyðugar cookies
Neyðugar cookies skulu játtast, til tess at heimasíðan skal virka sum ætlað.
Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
Triðjaparts cookies
Heimasíðan nýtir Google Analytics, og Facebook Pixel til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
Hesar cookies hjálpa okkum at betra síðuna við tíðini.
Vinaliga játta neyðugar cookies fyrst, áðrenn tú kanst goyma tínar stillingar!


text:
Dreingir U-16 í finaluni í steypakappingini
Við einum knúsandi stórsigri í dag á KÌ, tryggjaðu okkara dreingir U-16 sær pláss í finaluni um Blaðberasteypið. Ùrslitið av dystinum var 5-0 til NSÌ eftir at hálvleiksstøðan var 1-0.
Málskjúttar í dag vóru: Betuel 2, Meinhard 2 og Jákup 1.
Àðrenn hálvfinaluna í dag høvdu okkara U-16 dreingir vunnið 6-2 á Víkingi, 9-0 á AB/B71 og so í hálvfinaluni í dag 5-0 á KÌ.
Ì landskappingini hevur eisini gingið væl. Liðið hevur vunnið allar sínar dystir higartil og liggur á einum deildum fyrsta plássi saman við FC Suðuroy.
Finalan um Blaðberasteypið verður leikt á Tórsvølli leygardagin 25 august móti FC Suðuroy.
FLOTT DREINGIR. SAMAN STANDA VIT STERKIR.


text:
Hvussu sleppa vit undan smittu á valinum?
Nú nógv fólk fara at savnast á sama stað á valdegnum, er tað umráðandi, at vit øll fylgja tilmælunum hjá koronuráðgevingini neyvt. Tí hava Tórshavnar kommuna og valstýrini skipað fyri, at avkvøðgreiðslan kann fara fram so trygt sum gjørligt fyri bæði veljaran og hjálparfólk.
Tað vil í høvuðsheitum siga, at vit:
- spritta og gníggja hendurnar væl, tá vit møta á valstaðnum
- halda minst 2 metur frástøðu í bíðirøðini
- nerta hvørki andlit, nasar ella munn, eftir at vit hava sprittað hendurnar, og til vit eru liðug av atkvøða
- steðga ikki á at práta, men finna leiðina beinleiðis út úr valstaðnum eftir atkvøðugreiðsluna
Pennarnir í atkvøðuboksini verða bara brúktir av einum persóni. Tá ein pennur er brúktur eina ferð, verður hann beindur í ein kassa og sprittaður. Atkvøðuklivarnir verða somuleiðis javnan sprittaðir. Skermar eru á valborðinum millum veljarar og hjálparfólkini, sum øll arbeiða í handskum, har tað verður mett neyðugt. Øll hjálparfólk verða kannað fyri koronu dagin fyri valdagin.
um tú ert í sóttarhaldi
Ert tú í sóttarhaldi vegna COVID-19, skalt tú ikki møta á valstaðnum fyri at greiða atkvøðu til kommunuvalið 10. november. Í staðin hevur tú møguleika fyri at brævatkvøða.
Atkvøðugreiðsla við brævi fer fram frá týsdegnum 3. november 2020 til mánadagin 9. november 2020. Tín atkvøðuseðil skal vera komin fram til valstaðið, áðrenn atkvøðugreiðslan byrjar á valdegnum 10. november.
Set teg í samband við Snarskivuna á tel. 30 20 10, soleiðis at valnevndin kann fyrireika, hvussu atkvøðugreiðslan við brævi skal fara fram.
Valstaðið í Tórshavn
Í Høllini á Hálsi skulu meira enn 13000 veljarar atkvøða. Fyri at tiltøkini móti smittu ikki skulu seinka valgongdina, hava vit lagt serligan dent á at skipa umstøðurnar á Hálsi væl. Tað gera vit soleiðis:
- sum veljari verður tú móttikin í einum tjaldi uttanfyri høllin, har tú verður biðin um at spritta hendurnar væl og stilla teg í røttu bíðirøðina sambært nummarinum á tínum valkorti. Tað sært tú á skeltingini. Hevur tú einki valkort, verður tú biðin um at fara til kommunala fólkayvirlitið, sum heldur til í øðrum tjaldi, har tú fært útskrivað eitt nýtt valkort
- í bíðirøðini heldur tú 2 metur frástøðu og fylgir frástøðumerkjunum
- inni í høllini eru 6 bíðirøðir til 6 sonevnd valborð. Her skalt tú stilla teg í røttu bíðirøðina sambært nummarinum á tínum valkorti. Tað sært tú á skeltingini.
- tá tú kemur fram til valborðið, heita vit aftur á teg um at spritta hendur
- við valborðið letur tú valkortið inn og fær ein atkvøðuseðil og ein penn
- tá tú hevur atkvøtt, letur tú atkvøðuseðilin í kassan og pennin í eitt ílat, sum hjálparfólkið vísir tær
- síðan fylgir tú leiðini út og heldur frástøðu
- ynskir tú at atkvøða til skúlastýrisval, fylgir tú leiðini til valborðið hjá skúlastýrinum og síðan eina aðra leið á dyr
- við útgongdina ber aftur til at spritta hendur
Ert tú illa gongd, ella brúkar tú koyristól, kanst tú parkera og sleppa inn í valhølið eystarumegin høllina, har fólk taka ímóti og vegleiða.
Vilt tú síggja myndlýsing av, hvussu valstaðið er skipað á valdegnum, finnur tú hana her:
Valstaðið í Tórshavn - myndlýsing